ועדת ביטחון הפנים, כנסת 24, פרוטוקול מספר 40, 2021-12-21 10:00

מירב בן ארי: בוקר טוב לכולם, אנחנו מתחילים את הדיון של הוועדה לבטחון פנים, יום ה-21 לדצמבר, י"ז בטבת, תשפ"ב.

מירב בן ארי: הנושא: הצגת התוכנית של משרד החקלאות והמשרד לבטחון פנים למלחמה בפשיעה החקלאית.

מירב בן ארי: הדיון הזה הוא דיון המשך לדיון שהתקיים כאן לדעתי משהו כמו חודש וחצי לגבי ההתנהלות בכל מה שקשור לטיפול בפשיעה חקלאית.

מירב בן ארי: הפשיעה החקלאית היא אחת המטרות הלאומיות של המשרד לבטחון פנים וגם של הוועדה הזאת.

מירב בן ארי: היום היה אמור להיות בכנסת יום מיוחד של הוקרה, לצערי בגלל מגבלות הקורונה גם הוועדה קצת ריקה, אבל יש הרבה אנשים ב־zoom שגם מקשיבים וגם ידברו, אבל הנושא הוא נשאר ואנחנו גם נעשה כאן את היום הוקרה, יש חברי כנסת שיזמו את היום הזה, הם בטח יצטרפו בהמשך.

מירב בן ארי: אני נחשפתי לכמה אירועים מיוחדים של הפשיעה החקלאית בתקופה האחרונה, אני אגיד בזהירות שחלקם גם ממש כאירועי תג מחיר, כאירועים של סוג של טרור שבהם חקלאים מותקפים, אחד בגלל פרוטקשן הרבה פעמים, אותו תשלום דמי חסות שגם בו אנחנו נלחמים באמצעות חקיקה ואנחנו נילחם בזה, יש את התוכנית של מסלול בטוח של המשרד כדי להילחם בתופעת הפרוטקשן, אבל חלק מהם הוא פשוט להרוס ולגרום נזק וחלק מזה גם תופעה לאומנית.

מירב בן ארי: הטיפול בחקלאים הוא צריך להיות משולב גם של משרד החקלאות וגם של המשרד לבטחון פנים, שהם יבואו לפה וכמובן יציגו את הטיפול שלהם, אבל ההתייחסות שלנו כמדינה היא לתת לאנשים, אותם לחקלאים הגנה.

מירב בן ארי: אני חושבת שחקלאות זה ריבונות, זה משילות, וברגע שאדם בחר להיות חקלאי אנחנו כמדינה צריכה לתת לו את כל המעטפת הבטחונית, כמובן תוך הבנה וגם זה משהו שאנחנו נתעסק בו בוועדה, זה ההבנה שיש לנו משטרה קטנה מדיי לאוכלוסיה גדולה, וגם אחד הדברים שנתעסק בו בוועדה זה באמת איך מרחיבים את כוח השיטור, אני יכולה להגיד לכם שכבר בשבוע הבא הוועדה תביא את הצו של השיטור המועצתי, אותן שש מועצות אזוריות שיקבלו את הפיקוח הפיילוט, אנחנו נביא את זה כבר בשבוע הבא, הבנתי את הדחיפות, אנחנו גם נאשר את זה וניתן לפיילוט לצאת לדרך מתוך מקום שהוא גם יורחב למועצות אחרות בשנים הבאות.

מירב בן ארי: זהו, יש לי עוד דברים לומר, אבל אני אסיים פה כי אני רוצה לתת למפקד מג"ב שבאמת גם אתמול קיימנו שיחת הכנה לקראת הדיון ואני יודעת שהוא נמצא היטב בתוך האירוע, אז אני רוצה להתחיל איתך ואם יהיה לי הערות אחרי זה אני אמשיך, אז בבקשה, מפקד מג"ב, ניצב אמיר כהן, בבקשה, אמיר.

ניצב אמיר כהן: בוקר טוב גברתי היושבת ראש, א' אני חושב שהבשורה שאת נותנת עכשיו לגבי האישור של הפיילוט לשיטור מועצתי הוא בהחלט בשורה מצויינת במחינתנו, זה כוח מוד משמעותי שיתווסף לכוחות הפועלים במרחב הכפרי, החקלאי, אני רוצה ברשותך להתחיל עם כמה עובדות וכמה נושאים שהם להבנתי חשובים מאוד כדי להיכנס ככה לתוך עומק ההתמודדות שלנו עם הפשיעה הכפרית, עם הפשיעה החקלאית במרחב הכפרי, ראשית צריך לזכור שמג"ב מורכב מ-8,000 לוחמים לוחמות גם בקבע וגם בחובה, יש לנו עוד 8,000 מתנדבים בפריסה ארצית כמעט בכל נקודה במרחב הכפרי שבמספרים, אם נדבר רגע באחוזים מבחינת השטח אז זה 83% משטחה של מדינת ישראל מוגדר מרחב כפרי, על זה יש לנו עוד 2,000 אנשי מילואים, אנחנו עסוקים מאוד בבטחון השוטף - - -

מירב בן ארי: רגע, אני רוצה שנייה לשאול אותך על אנשי המילואים שלך.

מירב בן ארי: יש לך 2,000 אנשי מילואים, אמרו לי ש-16 פלוגות מילואים, בכל פלוגה יש משהו כמו 80.

ניצב אמיר כהן: 88, יש 20 פלוגות, ובכל פלוגה - - -

מירב בן ארי: יש 20 פלוגות מילואים?

מירב בן ארי: אמרו 16.

ניצב אמיר כהן: יש לנו עוד ארבע פלוגות, יש לנו 16 פלוגות שפועלות בתחום המחוזות של משטרת ישראל ועוד ארבע פלוגות שהקמנו שפועלות אל מול יהודה ושומורון.

מירב בן ארי: שגם הם במילואים.

ניצב אמיר כהן: שגם הם במילואים, אנחנו מתייחסים לזה כאורגן אחד, זה 20 פלוגות.

ניצב אמיר כהן: כרגע אנחנו בעבודה מאומצת בהובלתו של השר לבטחון הפנים.

מירב בן ארי: כן, אני רוצה שתיתן לי על זה דגש על ההובלה המאומצת, איך מגדילים את המילואים של מג"ב?

ניצב אמיר כהן: אנחנו כרגע בעבודה מאומצת גם עם המשרד לבטחון הפנים וגם עם גורמי צה"ל, אתמול סיימנו דיון עם המזכיר הבטחוני של ראש הממשלה, כשהרעיון בסוף מדבר בשנת העבודה 2022 להגדיל בעוד תשע-עשר פלוגות מילואים של מג"ב, זאת אומרת סדר כוח של עוד 1,000 לחומי מג"ב שייכנסו לתוך מערך המילואים, צריך לזכור שבמג"ב אנחנו משחררים כל שנה פלוס מינוס חלק מקבע, חלק עוברים לתפקידים אחרים בשירות המדינה, פלוס מינוס 1,000 לוחמים בחובה, לוחמים ולוחמות, כל שנה.

מירב בן ארי: 1,000 לוחמי מג"ב משתחררים כל שנה, לוחמים ולוחמות.

ניצב אמיר כהן: משתחררים יותר, אני אומר מתוכם אנחנו מתוכם מדברים על זה, חלק עוברים לשרת במשטרה בקבע, חלק מתגייסים למשמר הגבול בקבע וחלק אנחנו מעבירים אותם למקומות - - -

מירב בן ארי: אני רוצה לדעת שכל לוחם מג"ב שמתשחרר לאזרחות אחרי שעבר הכשרה שהמדינה השקיעה בו שלוש שנים, אני רוצה לדעת שאותו לוחם מג"ב הזה שהוא לא במשטרה ולא בקבע הלך עכשיו ונהיה עורך דין, שהוא באמת כל שנה מקבל את האפשרות לעשות מילואים במג"ב, זה 100%?

מירב בן ארי: 80%?

מירב בן ארי: כמה?

ניצב אמיר כהן: אני אשמח מאוד אם זה יקרה ב-100%.

מירב בן ארי: לא, הנה, אני אומרת לך שדיברתי גם עם חבר הכנסת רם בן ברק, יו"ר וועדת חוץ ובטחון ואנחנו הולכים לעשות דיון משותף של שתי הוועדות, בטחון פנים וחוץ ובטחון, על נושא המילואים של מג"ב, אנחנו רוצים שבכנסת הזאת חבר'ה שיצאו ממג"ב לאזרחות נטו יעשו מילואים, לפחות יציעו להם.

ניצב אמיר כהן: אז אני חושב שאת נוגעת בנקודות החשובות.

ניצב אמיר כהן: לוחם מג"ב שמשתחרר אחרי שלוש שנים, שנתיים ושמונה אם אנחנו רוצים רגע לדייק, בגלל קיצור שירות - - -

מירב בן ארי: קיצור שירות, שגם בזה אנחנו מטפלים.

ניצב אמיר כהן: נכון, בגלל קיצור שירות, יוצא עם ארגז כלים מאוד מאוד רחב, בעיקר ביכולת שלו להבין אוכלוסיה, בחוסן שלו, ב- - -

מירב בן ארי: כן, הבנתי שגם חלק הולכים לימ"מ, חלק הולכים ל- - -

ניצב אמיר כהן: נכון, ולכן הייתי שמח מאוד אם כולם היו נכנסים למערך המילואים של מג"ב, אבל מערך המילואים של מג"ב כרגע - - -

מירב בן ארי: קטן.

ניצב אמיר כהן: כרגע הוא מאוד מאוד מצומצם וקטן, אבל כפי שאמרתי, גם השר לבטחון הפנים וגם אתמול הדיון המצויין שהתקיים עם - - -

מירב בן ארי: משרד הבטחון.

ניצב אמיר כהן: לא, עם המזכיר הצבאי של ראה"מ, בכירים מאוד בצבא, יש הבנה שככל הנראה ב־2022 אנחנו הולכים להגדיל באופן משמעותי את מערך המילואים של מג"ב ודיברתי על סדר גודל של לפחות 2022 של תשע פלוגות או עשר פלוגות שזה משמעותי מאוד, לנו יש תוכנית כבר של שלוש שנים שמדברת להגיע בסוף לשש חטיבות מבצעיות עם 45 פלוגות מבצעיות, כמובן בסדר גודל, בהסדרה של גדודים, חטיבות, אל מול עוטף ירושלים, אל מול יהודה ושמורון, אל מול כל מחוז במשטרת ישראל, ככה שזה יהיה כוח מספיק משמעותי ומקצועי שנדע ל - - -

מירב בן ארי: תגיד, עוד משהו על זה, זה מאוד מעניין אותי, כשירדה אותה פלוגת מג"ב לנגב לפני שבועיים שלוש.

ניצב אמיר כהן: כן, שתי פלוגות.

מירב בן ארי: שתי פלוגות.

מירב בן ארי: זה היו פלוגות של מילואים?

ניצב אמיר כהן: לא.

מירב בן ארי: של סדירים?

ניצב אמיר כהן: לא, גייסנו, סדירים, כן, במושגים שלנו כן.

ניצב אמיר כהן: גייסנו שתי פלוגות מילואים, שמנו אותם - - -

מירב בן ארי: שתי פלוגות מילואים.

ניצב אמיר כהן: נכון, שתי פלוגות מילואים, שמנו אותם בעוטף ירושלים, לקחנו שתי פלוגות - - -

מירב בן ארי: של עוטף ירושלים, הורדתם לדרום.

ניצב אמיר כהן: של עוטף ירושלים והורדנו אותם לדרום.

מירב בן ארי: כדי לתגבר, בגלל הפשיעה בנגב.

ניצב אמיר כהן: כן, כן, כן.

מירב בן ארי: אבל הם נשארו חודש שם בנגב?

ניצב אמיר כהן: הם היו כמעט חודש, כן, צריך לזכור - - -

מירב בן ארי: למה הם לא נשארו יותר?

ניצב אמיר כהן: צריך לזכור שמערך המילואים של מג"ב בשנת 2021, גם בגלל האירועים המאוד קשים שהיו בחודש מאי האחרון, הפעלנו אותם במספר מחזורים, זאת אומרת כבר גייסנו את אנשי המילואים, חלקם עשו 40 ימים, חלקם 50 ימים ויש כאלו שעשו אפילו 60 ימי מילואים, שזה המון לאנשי מילואים - - -

מירב בן ארי: ברור.

ניצב אמיר כהן: בראייה ארצית, אם מסתכלים רגע על כל מערך המילואים של מדינת ישראל ולכן היה מאוד מאוד קשה לדרוש מהם להמשיך ולעשות את ימי המילואים.

ניצב אמיר כהן: היום כשאנחנו בונים את המערך עם סד"כ הרבה יותר רחב, זה גם מאפשר לנו גמישות ביכולת המבצעית כדי להפעיל אותם בצורה הרבה יותר טובה.

מירב בן ארי: כן, אבל עדיין אתה תבנה לפי לפחות רק חטיבה אחת, נכון, של מילואים נוספת ייתנו לכם?

ניצב אמיר כהן: כן, חטיבה אחת אבל זה תשע פלוגות, זאת אומרת הגדלנו את היכולת.

מירב בן ארי: אני חושבת שצריך להיות הרבה יותר מזה, אבל אני אעצור פה כי הנה אני אומרת לך, אמיר, אני מתכוונת עם רם בן ברק, כבר דיברנו על זה, כי זה קשור גם לצבא, כי הצבא צריך פה מה שנקרא לתת את הסיוע שלו עם אנשי המילואים, ואני אומרת לך שאנחנו נקיים דיון בקרוב, כבר דיברתי עם רם אתמול, אני רוצה לקיים, זה כמובן שקשור לפשיעה החקלאית, כי ככה אני גם אתגבר מילואים בפשיעה החקלאית, אבל נעשה דיון נפרד על המילואים של מג"ב ואיך אנחנו מגדילים לכם את הסד"כ, כי האירוע הזה שגם בשבוע שעבר היה כאן דיון על שומר חומות, שפעם ראשונה המשטרה באה ובאמת מראה איך אי אפשר להיות ב90 נקודות במקביל ביום זעם ובאמת לתת שירות, ולכן לתושבים, כי בסוף המשטרה הכחולה אמורה לתת שירות לתושבים, אבל אנחנו, הנה אני אומרת לך, יהיה דיון בקרוב, דיון משותף, כדי, אנחנו רוצים ככנסת לסייע למג"ב לתגבר את כוחות המילואים שאני יודעת שכבר אתם עובדים על זה אבל צריך הרבה יותר.

ניצב אמיר כהן: אז אני שמח מאוד לשמוע, אני יכול לומר לך שגם המפכ"ל כבר אישר את התוכנית והוא כבר על זה בצורה מאוד מאוד אינטנסיבית וזה בהחלט נדרש, לאור האיומים ולאור התרחישים שאנחנו צופים אנחנו בהחלט חושבים שלהגדיל את מערך המילואים של מג"ב יאפשר אורך נשימה למקבלי ההחלטות, זה בהחלט חשוב.

ניצב אמיר כהן: נחזור רגע לפשיעה החקלאית.

מירב בן ארי: כן, אני איתך.

ניצב אמיר כהן: אז אנחנו כפי שאמרתי, למרות שאנחנו מאוד עסוקים באתגרי הבטחון השוטף שגם ביהודה ושומרון, גם סביב ירושלים ובכלל כל מה שקורה כרגע בעיסוק שלנו כחייל, אנחנו משקיעים מאוד גם בפשיעה החקלאית במרחב הכפרי, שאמרתי, מרחב שהוא מרחב עם 83% משטחה של מדינת ישראל שמוגדר מרחב כפרי ברור לכל מי שיושב פה שזה מרחב עצום עם שטחים עצומים שצריך לתת להם מענה וטיפול.

ניצב אמיר כהן: אנחנו מפעילים ארבע יחידות ימ"ריות ייעודיות, יחידת ימ"ר זה יחידה מרחבית ללוחמה בפשיעה עם כל האמצעים הטכנולוגיים המתקדמים שיש, עם כוח מבצעי מאוד מקצועי בעניין הזה.

ניצב אמיר כהן: בצפון, בחוף, במרכז ובדרום יש לנו את תחנת מטה יהודה באזור בית שמש - - -

מירב בן ארי: כן, היינו במטה יהודה, פגשנו אותם גם בשבוע שעבר אני ורם בן ברק בגלל העניין של קו תפר והשב"חים.

ניצב אמיר כהן: נכון.

ניצב אמיר כהן: ואנחנו מדברים עוד על עשרות משק"ים, מב"סים, קצינים, קציני מג"ב שפועלים אל מול המועצות האזוריות, שלכל זה אמרתי, מוסיפים את ה-8,000 מתנדבים שיש לנו, כל הגורמים החבירים שעובדים איתנו לאורך כל השנה, ובסך הכל אנחנו דיי עסוקים.

ניצב אמיר כהן: אם רגע לדבר בסטטיסטיקה או במה שנקרא בשפה המשטרתית, ואני מדבר רק על פשיעה מדווחת, כי אנחנו לא יודעים לשקף פשיעה שהיא לא מדווחת למשטרת ישראל, אז אנחנו מדברים על העשור האחרון, אני רוצה רגע לחזור ברשותך לשנת 2000.

ניצב אמיר כהן: בשנת 2000 היו כ-5,000 אירועים מדווחים למשטרת ישראל, ואני מדבר רק על פשיעה חקלאית, שנת 2000.

ניצב אמיר כהן: ב2000 הקמנו את יחידות, משטרת ישראל אז החליטה להקים את היחידות הימ"ריות ובכלל להשקיע הרבה יותר מחשבה מקצועית בטיפול במרחב הכפרי ובפשיעה החקלאית, ומ-2010 נקודת הייחוס שלנו כשמדברים על 1,600 אירועים, אני קופץ עשור אחד קדימה, אנחנו מדברים היום על פחות מ-750 אירועים.

מירב בן ארי: מדווחים.

ניצב אמיר כהן: מדווחים, אני מדבר רק על - - -

מירב בן ארי: כן, אבל אתה יודע, יש הרבה שמהייאוש לא מדווחים או מהפחד.

ניצב אמיר כהן: אני מסכים איתך בהנחה הזאת שאת אומרת, ואם יש פה משימה לכולנו זה להגביר את הדיווח למשטרה, כי אנחנו יודעים לתת מענה כשהדברים מדווחים ויודעים גם לספור אותם ויודעים גם להתייחס אליהם, וגם מהם אנחנו מוציאים הרבה מאוד תובנות שדרכן אנחנו מבצעים פעילות, ולכן אנחנו מדברים בירידה של 50% - - -

מירב בן ארי: הצטרפו חבר הכנסת אופיר סופר, חברת הכנסת ענבר בזק, שמחה רוטמן כבר הצטרף, בבקשה.

ניצב אמיר כהן: ולכן אנחנו מדברים על ירידה ב-50% בפשיעה המדווחת, אנחנו מדברים על עלייה של 50% בכתבי האישום, שזה המדד שלנו בסוף לטיפול נכון, מקצועי, מקיף בכל ההיבטים, לא רק בהיבטים המבצעיים.

מירב בן ארי: תגיד, אמיר, בשיחות שאתה, אתה נמצא בשטח, אתה מסתובב, החבר'ה שלך נמצאים, הרי, בוא שנייה רגע נדבר על העניין הזה שלא מדווחים, כמה נראה לך באחוזים כאילו כבר מפחד או, כאילו הרי אני מבינה את האירועים המדווחים, אבל אנחנו חיים מה שנקרא בתוך העם, כמה נראה לכם, לפחות, אתם יכולים להגיד פה בוועדה, זה בסדר, אנחנו לא, המטרה זה להבין את גודל האירוע.

ניצב אמיר כהן: אנחנו מוטרדים מאוד מהכמות ומהעוצמה של האירועים הלא מדווחים, זה לא שאנחנו מקלים ראש, אנחנו מוטרדים מאוד מהדבר הזה, אנחנו מנסים לייצר מפגשים הרבה יותר קרובים לחקלאי, למגדל, ולגורמים שעוטפים אותו בסביבה שבה הוא עובד כדי לעודד דיווח.

ניצב אמיר כהן: אני יכול לומר לך שאנחנו מאוד מוטרדים מזה, אני מאוד מוטרד מזה אבל לא רק אני.

אפרת אלטהולץ: אני מבקשת רק להוסיף בעניין הזה.

אפרת אלטהולץ: שלום, אני אפרת, אני ראש אגף מדיניות ואסטרטגיה במשרד הבט"פ, רק בהקשר לדברים שנאמרו על ידי מפקד מג"ב.

מירב בן ארי: סליחה רגע, יש מישהו מהשומר החדש שנמצא בחוץ ולא יכול להיכנס?

קריאה: לא, לא, אנחנו פה.

מירב בן ארי: אתם פה?

מירב בן ארי: בסדר, אוקיי.

מירב בן ארי: אז יש שני אנשים יותר, עליי.

מירב בן ארי: בסדר, הכל בסדר, אני לא מאשימה גם את הסדרנים, יש כאן החלטה באמת מיותרת, אבל אין מה לעשות, עוד שני אנשים אני אספוג, אלך לוועדת האתיקה שלא קיימת.

מירב בן ארי: כן.

מירב בן ארי: סליחה, אמיר.

מירב בן ארי: אנחנו מוטרדים גם בוועדה, גם חברי הכנסת מאירועי פשיעה חקלאית שלא מדווחים, אנחנו יודעים שהם קיימים כי אנחנו מדברים עם החקלאים.

מירב בן ארי: השאלה מה אפשר, סליחה, הפרעתי לך, מה אפשר - - -

אפרת אלטהולץ: נכון, רציתי רק להוסיף, סליחה שהתפרצתי, רק להוסיף שבאמת גם אנחנו במשרד לבטחון הפנים, השר, מוטרדים מהסוגיה הזו, ואנחנו עכשיו ביחד עם הלמ"ס בונים סקר בשביל לבחון את היקף התופעה מול החקלאים.

מירב בן ארי: הלא מדווחים.

אפרת אלטהולץ: בדיוק, ואז בעצם תהיה לנו תמונה יותר מלאה, וגם אחר כך לימים נוכל לבחון את ההשפעה של התוכניות השונות אל מול המצב שנראה בתחילת שנה הבאה.

אפרת אלטהולץ: הסקר, התוצאות שלו אמורות להגיע באזור אפריל, אז יהיה לנו בעצם נקודת בסיס שעליה גם - - -

מירב בן ארי: אחרת מהמדווחים של מג"ב.

אפרת אלטהולץ: נכון, ואז נראה את הפשיעה המדווחת ואת הבעצם בקרב החקלאים מה היקף הפשיעה האמיתית על פי הסקר הזה שאנחנו עושים באמצעות למ"ס, זה חשוב להגיד.

מירב בן ארי: חשוב מאוד.

מירב בן ארי: בסדר גמור.

מירב בן ארי: ככה, סגל, תוכל לקבל קצת תמונת מצב יותר אמיתית ממה שקורה בשטח.

מירב בן ארי: אוקיי, סליחה, תמשיך.

ניצב אמיר כהן: אז אם כבר אנחנו ממפים את החסמים, אז אחד החסמים המרכזיים שאנחנו מיפינו זה באמת אחוז הדיווח הנמוך.

ניצב אמיר כהן: נחכה כולנו בציפיה לסקר, אבל נדמה לי שלא נופתע מהתוצאות שיהיו שם, אולי רק מההיקף.

ניצב אמיר כהן: חסם נוסף שהוא מאוד דרמטי וחשוב שנשים אותו אולי פה ובעיניי הוא אירוע מדינתי, את קוראת לזה אירוע לאומי, זה הסיפור של מרחב התפר, הרבה אומרים שהוא פרוץ, אני אומר שהוא לא קיים, אני מסתובב שם, אני חי שם, אנשים שלי חיים שם, מרחב התפר לא קיים, עכשיו, צריך להבין שמרחב התפר לא קיים, אני אסביר את זה רגע בתופעה אחרת, יש לנו השנה עלייה של 78% בגניבות - - -

מירב בן ארי: כן, כן, אני איתך כל הזמן אמיר, אל תדאג, אני אישה, אתה זה, אני גם מסוגלת לעשות עוד שני דברים במקביל.

ניצב אמיר כהן: אני מודה שהייתי מאבד את זה מזמן.

מירב בן ארי: 78% עלייה.

ניצב אמיר כהן: יש לנו עלייה של 78% בגניבות טרקטורים וכלים חקלאיים.

מירב בן ארי: בשנה האחרונה?

ניצב אמיר כהן: בשנה האחרונה.

מירב בן ארי: בגלל שהם יכולים כמו שראינו במטה יהודה וגם במנשה ראיתי, פשוט לנסוע לשטחים.

ניצב אמיר כהן: לגמרי.

ניצב אמיר כהן: אני יכול לומר לך שמרבית, ואני יכול לנקוב אפילו - מעל 90% מהכלים החקלאיים האלה, אנחנו יודעים שעוברים לשטחים, ליהודה ושומרון.

ניצב אמיר כהן: זאת אומרת שאין גדר, זה לא רק תופעת השב"חים שהיא תופעה בפני עצמה שמטרידה אותנו בהיבטים הבטחוניים, אבל אני שם את זה רגע בצד, אלא גם בהיבטים שהם גם מחוללי הפשיעה.

ניצב אמיר כהן: צריך להגיד שגם חלק מהם עוסק בפשיעה חקלאית, חלק מהם עוסק גם בפשיעה פלילית, לא רק בפשיעה החקלאית.

מירב בן ארי: זה, כל הפשיעה החקלאית, לפחות מהנתונים שהובאו בפניי, כמעט כולם מגיעים מהמגזר, כאילו זה לא משהו שאנחנו רואים כמעט 90%.

מירב בן ארי: 90%.

מירב בן ארי: עבירות אמל"ח 90%, אני רואה את הנתונים, זה לא עניין שאנשים יגידו לי, מישהו אמר לי זה גזענות, מה קשור לגזענות, זה הנתונים, שאותו אדם נכלא ונאסר יודעים מאיפה הוא מגיע, הבעיה שעם השב"חים יש לך אירוע הרבה יותר בעייתי, כי לפי מה שהבנו בוועדה הקודמת רק אחרי שלוש פעמים אפשר לעצור אותו?

מירב בן ארי: אחד אמר חמש.

ניצב אמיר כהן: לא, לא, שלוש פעמים.

מירב בן ארי: שלוש פעמים.

ניצב אמיר כהן: פעם שלישית הוא רצדיוויסט ואז אנחנו - - -

מירב בן ארי: יכול לעצור אותו ולהכניס לכלא?

ניצב אמיר כהן: בדיוק.

מירב בן ארי: אז פעם ראשונה שהוא לוקח טרקטור זה בסדר?

ניצב אמיר כהן: לא, לא.

אפרת אלטהולץ: רק עצם העובדה שהוא שב"ח.

ניצב אמיר כהן: אנחנו מדברים רק על האירוע שב"ח.

מירב בן ארי: השב"ח.

ניצב אמיר כהן: כן, העבירת שב"ח.

אפרת אלטהולץ: עבירה נלווית זה כבר סיפור אחר.

ניצב אמיר כהן: בדיוק.

ניצב אמיר כהן: ברגע שהוא עושה עבירה נוספת פלילית - - -

מירב בן ארי: על זה שהוא בכלל חצה ובא לעבוד בישראל פעם שלישית.

קריאה: זה גם מדיניות תביעה.

מירב בן ארי: כן.

שמחה רוטמן: שניה, אבל אתם עושים רישום שלהם?

ניצב אמיר כהן: בוודאי, מה זאת אומרת.

שמחה רוטמן: כי אני מקבל דיווחים על הרבה מאוד אנשים שנתפסים כשב"חים ואפילו לא נרשמים בשום מקום, פשוט מחזירים אותם שלא ייספר להם אפילו לפעם הראשונה, שנייה ושלישית, תופסים אותם משטרה, מביאים אותם למחסום, שולחים אותם הביתה וזה לא נרשם בשום מקום.

ניצב אמיר כהן: א' אנחנו נשמח להכיר את המקור, לא חלילה - - -

שמחה רוטמן: קיבלתי על זה תלונות פשוט, אז לכן אני שואל.

שמחה רוטמן: זה הנוהל אבל, הנוהל הוא שבשנייה שתופסים שב"ח מזהים, מסמך מזהה, איך אתם יודעים מי הוא?

ניצב אמיר כהן: הנוהל, אלף יש להם זהות בדרך כלל, בית יש לנו מערכות טכנולוגיות שאנחנו מזהים גם לפעמים בצורה מסודרת, דרך אגב, כולם עוברים גם הליך מסויים של תשאול, של הטבעה, של לצורך העניין של זיהוי ולכן הם גם מופיעים אצלנו במערכת, עכשיו, אני לא רוצה להתחייב ב100% שכולם עוברים את התהליך ב-100%, אני יכול לומר לך שזה בדיוק מה שאנחנו רוצים שיקרה.

שמחה רוטמן: טוב.

מירב בן ארי: יופי.

מירב בן ארי: תמשיך.

מירב בן ארי: אז יש לך עלייה בשנה האחרונה של הגניבות של ציוד חקלאי - - -

ניצב אמיר כהן: לא, נתתי רק דוגמא לסיפור של גניבות הטרקטורים כי זה פגיעה ביכולת של החקלאי לנהל את הגידולים שלו, את התוצרת שלו, וכשיש יכולת להעביר טרקטור או כלי חקלאי באופן מיידי לשטחים, עד שהמגדל מזהה שנגנב לו הכלי זה לוקח שעות לפעמים, ועד שאנחנו מקבלים את הדיווח הכלי כבר חונה ברשות הפלסטינאית ולכן אנחנו בבעיה קשה, למרות שצריך להגיד שגם שמה יש לנו יחידות שפועלות.

מירב בן ארי: אוקיי.

מירב בן ארי: בוא תסתכל עם הפנים קדימה, כי אנחנו צריכים להתקדם.

ניצב אמיר כהן: הפנים קדימה, אני חייב להגיד שא' אני מברך על קיום הוועדה ועל השיח הזה, אני חושב שצריך לשים אותו על סדר היום ואת שמה אותו על סדר היום, מבחינתנו זה מחזק מאוד את המוטיבציה לפעול, הדבר השני זה אנחנו הולכים להרחיב את כמות המתנדבים שלנו, קיבלנו אישור דרך תקציב ואישור מהמשרד, משרד החקלאות, מהשר ומהשר לבטחון הפנים, וכפי שאמרתי קודם בתוכנית שהצגנו ואושרה על ידי המפכ"ל להקים שתי יחידות מתנדבים, אחת בדרום אחת בצפון, כדי להתמודד עם התופעה של הפשיעה החקלאית.

ניצב אמיר כהן: אנחנו ממקדים השנה ושמים דגש ומיפוי מאוד משמעותי, אישור תוכנית המודיעין שלנו שאושרה רק השבוע יחד עם המרכז בינה שלנו שלטעמי צריך לחזק אותו, אבל שמים דגש מאוד על הנושא של הפשיעה החקלאית.

ניצב אמיר כהן: הנושא של כמו שאמרת קודם הפיילוט, אגב, של השש מועצות, אנחנו היינו שמחים אם זה היה מתקיים בכל הארבעים ושתיים מועצות כי זה באמת שובר שוויון, זה מאפשר לנו נוכחות 24/7.

מירב בן ארי: לא, המטרה של פיילוט זה שנעקוב אחריו כדי שזה יקרה, זה המטרה, זה מה שזה יהיה גם, פשוט בגלל שזה חדש השיטור מועצתי בגלל זה - - -

ניצב אמיר כהן: אני חושב שצריך להתייחס לעניין החקיקה, הענישה, ולהחמיר.

קריאה: אתה יכול להרחיב בעניין הזה בבקשה?

ניצב אמיר כהן: משפט רגע לפני כן, כן, אני ארחיב, אבל למשל אני אתן דוגמא, אנחנו הולכים עכשיו, 30% מהעבירות שתיארתי קודם הן בעניין תוצרת, ואנחנו השנה מגיעים כבר ל־20% הסדר מותנה, הסדר מותנה זה היכולת שלנו לטפל בגנב אל מול החקלאי בהליך שהוא לא הליך ארוך משפטית, שלפעמים הוא גם נסגר בלי ענישה ולכן בעניין הזה יש פה בשורה, ככל שנרחיב את הטיפול דרך הסדר מותנה, אני מדבר רק על תוצרת, שזה עבירה של פגיעה ב- - -

מירב בן ארי: באבוקדו, לא בטרקטור.

ניצב אמיר כהן: באבוקדו, כן, בתפוזים.

קריאה: בכמויות קטנות.

ניצב אמיר כהן: בכמויות מאוד, בדיוק, קטנות, של שקיות.

ניצב אמיר כהן: לשמחתי עשינו עבודה השנה והצלחנו להגיע לשינוי תרבות בטיפול, אנחנו עומדים כבר על עשרה אחוז וזה גדל, לטעמי אנחנו השנה נגיע למספרים קצת יותר גבוהים בסיפור של הסדר מותנה וזה מאוד חשוב, זה מרתיע ובעיקר מחזק את אמון החקלאי במשטרה, בנו, ביכולת שלנו לטפל, כי כשמגיע הקורבן עבירה ומתלונן על גניבה של עשרה, עשרים, שלושים קילו תוצרת, אגב, למי שלקח עשרה עשרים קילו זה כלום, אבל אם אנחנו סופרים שלושים, ארבעים, מאה, מאתיים גנבים כאלה שנכנסים ועל הדרך לוקחים עשרה קילו, לחקלאי זה מכת מוות.

קריאה: ואז מה, הוא משלם את שווי הנזק?

ניצב אמיר כהן: הוא משלם פיצוי כספי, כן, הוא משלם פיצוי כספי בהסדר מותנה, מה שאנחנו מגיעים איתם להסדר.

קריאה: מה הנורמה בדרך כלל?

קריאה: מעל שווי הנזק?

מירב בן ארי: תגיד, אני רוצה לשאול אותך, אתם צריכים מתנדבים במג"ב, נכון?

מירב בן ארי: חסר מתנדבים.

מירב בן ארי: בכלל ההתנדבות למשטרה ירדה בצורה דרסטית בשנתיים האחרונות, אפילו יותר, איך בעצם היום מישהו שרוצה, הרי מה כל הזמן באים אליי פה בוועדה, כל הזמן באים ואומרים לי בסוף יקומו מיליציות כי אין לנו בטחון, אז אני אומרת רגע, ממש לא יקומו פה מיליציות, זה לא מד"ב.

מירב בן ארי: איך אבל כן אפשר להתנדב, גם למשטרה וגם למג"ב, נכון?

מירב בן ארי: בשביל להריץ את התוכנית הזאת שתכף שר החקלאות ידבר על זה או המנכ"ל, אני לא יודעת מי שיגיע ידבר, אבל איך בעצם היום מישהו שבאמת נמאס לו והוא רוצה להתנדב, מה הוא צריך לעשות?

מירב בן ארי: חוץ מהשומר החדש שתכף הם ידברו, אבל יש לכם גם מתנדבים שפשוט רוצים לעזור לשמור על הבית שלהם ועל התוצרת שלהם.

ניצב אמיר כהן: כן, קודם כל אני צריך להגיד שרוח ההתנדבות היא תופעה מדהימה בחברה הישראלית.

מירב בן ארי: נכון.

ניצב אמיר כהן: אנחנו עכשיו בשלבים מאומצים לגיוס של מתנדבים חדשים.

מירב בן ארי: כי אתה צריך עוד.

ניצב אמיר כהן: גם כי אנחנו צריכים עוד וגם כי אנחנו סומכים על האנשים האלה שייתנו באמת את השמירה על הבית, על החצר הפרטית והציבורית, סביב המועצה, כל אחד במועצה האזורית שלו, ואני יכול לומר לך שיש רוח מצויינת ואנחנו מזהים מספרים מצויינים של מתנדבים חדשים שמגיעים לתוך המערך, ואנחנו גם מזהים את המוטיבציה שיש לשאר המתנדבים לפעול כמעט כל לילה בכל מקום, בכל נקודה.

ניצב אמיר כהן: אני לא מזהה דרך אגב היחלשות או ירידה, לפחות לא - - -

מירב בן ארי: לא, נתונים בדקתי, היה הרבה יותר מתנדבים במשטרה, היה כמעט 70 אלף, היום יש 30 אלף מתנדבים.

מירב בן ארי: יש לנו, אני רוצה פשוט לדעת שאם מישהו צופה ואומר אני רוצה עכשיו להתנדב, לסייע, מה הוא צריך לעשות?

ניצב אמיר כהן: הליך מאוד פשוט, אני מדבר רגע רק על המרחב הכפרי ורק על מג"ב.

מירב בן ארי: כן, כן, אנחנו בדיון על המרחב הכפרי.

ניצב אמיר כהן: בדיוק.

ניצב אמיר כהן: יש מש"ק בכל מועצה, במועצה אזורית בדרך כלל יש מש"ק, יש מב"ס, הם יודעים למי לפנות, כל החברים שלהם כבר, יש לנו בסיסים כפי שאמרתי קודם בפריסה הארצית בכל נקודה בארץ מהצפון עד הדרום כולל באזור אילת, והפרוצדורה היא מאוד פשוטה, אנחנו גם את ההכשרות עושים בקירבת הבתים.

ניצב אמיר כהן: זאת אומרת, אנחנו לא מביאים אותם לבית ספר החיילי שלנו בבית חורון בירושלים, אלא עושים את זה בפריסה ארצית ולכן זה מאוד קל, מאוד פשוט, ואני קורא לציבור לבוא ולהתנדב, אנחנו נשמח מאוד שהם יגיעו.

שמחה רוטמן: אבל ההתנדבות היא על בסיס אזורי?

שמחה רוטמן: זאת אומרת בן אדם שגר בתל אביב ורוצה להתנדב לשמור בצפון אתם מקבלים אותו או שהוא צריך לגור בתחום המועצה האזורית ששם אתם רוצים להעסיק אותו?

ניצב אמיר כהן: רוב המתנדבים שלנו הם באזור המגורים שלהם.

מירב בן ארי: בטח באזור.

שמחה רוטמן: לא, אבל אני אומר, שם זה מעט כוח אדם, אני אומר בן אדם מהמרכז רוצה להתנדב, בן אדם שגר בעיר, איך הוא - - -

ניצב אמיר כהן: יש לנו פתרון גם למה שאתה אומר, יש לנו יחידות שהן יחידות ארציות אנחנו קוראים להן, שאם וכאשר כמו שאתה מתאר יש מישהו ספציפי שרוצה אנחנו גם יודעים לקבל אותו.

מירב בן ארי: תודה.

שמחה רוטמן: רק שאלה קטנה, נתון שאמרת קודם.

מירב בן ארי: שאלה אחרונה ואנחנו חייבים להתקדם.

שמחה רוטמן: בסדר, אמרת עלייה של 90% בגניבות טרקטורים השנה?

ניצב אמיר כהן: 78%.

שמחה רוטמן: 78%, סליחה, זה 2021 או 2020?

שמחה רוטמן: זאת אומרת זה 2021 ביחס ל2020.

ניצב אמיר כהן: נכון.

שמחה רוטמן: 2020 אבל זה שנת קורונה, או שהיה שוני?

שמחה רוטמן: כלומר איך זה ברב שנתי?

ניצב אמיר כהן: אנחנו בעלייה, לא, אנחנו בירידה צריך להגיד, אמרתי את זה קודם, אני לא זוכר אם היית נוכח, אנחנו בעשור האחרון בירידה של 50% בפשיעה החקלאית, בסדר?

ניצב אמיר כהן: בעשור האחרון.

ניצב אמיר כהן: ביחס לשנה קודמת אנחנו בעלייה של 78% בתופעת גניבת הטרקטורים, בסדר?

ניצב אמיר כהן: תרצה נתון - - -

שמחה רוטמן: ואיך זה ביחס ל־2019?

שמחה רוטמן: פשוט האם יש פה איזה שינוי של הקורונה או שזה משהו, או שזה שינוי מגמה?

שמחה רוטמן: זה השאלה.

ניצב אמיר כהן: שאלה טובה, יש שקף טוב.

קריאה: שנה שעברה למעשה היו 24 אירועים של גניבות טרקטורים לעומת השנה, 46 אירועים, שמה שחשוב לציין זה 50% מהטרקטורים הוחזרו לבעליהם, זה לא - - -

שמחה רוטמן: אוקיי, רק שאלה, איך זה ביחס ל־2019?

שמחה רוטמן: זאת אומרת, האם 24 היה - - -

קריאה: 24 אירועים בשנת 2019.

שמחה רוטמן: הבנתי.

ניצב אמיר כהן: כמה אירועים יש לנו השנה?

קריאה: של גניבת טרקטורים 24 אירועים.

ניצב אמיר כהן: השנה, 2021.

קריאה: ב־2021 - 46.

שמחה רוטמן: וב־2020?

מירב בן ארי: טוב, אתה יכול גם להעביר אלינו ונעביר, הוא פעיל מאוד בוועדה שמחה, אני רוצה למצוא---

אופיר סופר: יושבת הראש, הוא דיבר לפני כן על החמרת ענישה וזה נושא שהוא חשוב לי בגלל הסוגיה של החוק שלנו, אם הוא יכול להרחיב קצת על העניין.

ניצב אמיר כהן: באיזה היבט?

אופיר סופר: הצורך בהחמרת ענישה, ראינו את זה גם בדו"ח של המ"מ בהקשר הזה.

אופיר סופר: מה יש היום, איפה זה נשבר.

ניצב אמיר כהן: אני רוצה רגע לדבר על הסיפור של מאפייני הפשיעה, מאפייני הפשיעה החקלאית, ודרך זה אני אענה לך על השאלה, מדוברת בפשיעה מתוכננת, מסודרת, אלימה, מתוחכמת, זה לא אנשים שעוברים על הדרך וגונבים את התוצרת, זה פשיעה הרבה יותר מתוכננת, הרבה יותר מתוחכמת, הרבה יותר קשה, אני אגיד את זה במשפט אחד, יש אנשים שזו הפרנסה שלהם.

מירב בן ארי: זה החיים שלהם.

ניצב אמיר כהן: לפגוע בחקלאים.

מירב בן ארי: זה כל מרכז חייהם, הוא החליט לבוא ולהקים משק - - -

קריאה: לא, הוא מדבר על הגנב.

שמחה רוטמן: הגנב אתה אומר זה כלכלי, זה עסק כלכלי שלו.

שמחה רוטמן: הגנב זה החיים שלו לפגוע בחקלאים, מזה הוא מתפרנס, זה מה שהוא אומר.

אופיר סופר: ויש לגנבים האלה, אני שואל, למזיקים, הרבה פעמים זה גם שריפות ושריפת טרקטורים, בסדר, מעניין גם כן אם תתייחס לזה, יש להם רכוש?

אופיר סופר: הם בעלי רכוש?

אופיר סופר: זאת אומרת אנחנו וידעים לפגוע בהם כלכלית?

ניצב אמיר כהן: אנחנו, שאלה מצויינת, אנחנו, אני לא נותן ציונים, אני רק אומר כי זה אחד היעדים המרכזיים שלנו בשנה הזו, אני יכול לומר לכם שבשנה הקודמת אנחנו הכפלנו את התקיפה הכלכלית שלנו, זאת אומרת - - -

קריאה: לצורך העניין ללכת לתהליך של חילוט.

ניצב אמיר כהן: כן, כן, על זה אני מדבר, כשאני מדבר על תקיפה כלכלית אני מדבר על תהליך של חילוט.

ניצב אמיר כהן: יש פרשייה אחת שהיא כבר פורסמה, פרשייה שבה התמודדנו עם נושא של גניבות גרעינים, לכאורה זה נראה איזה אירוע פשוט, אבל זה היה אירוע מאוד מאוד גדול ששם הצטרכנו לחלט רכוש בכמעט 3 מליון שקל.

אופיר סופר: עכשיו מאיזה שלב אתה יכול - - -

מירב בן ארי: רגע, רגע, אבל סופר, שאלת שאלה, אין לי בעיה, אבל תנו לי, אני, לא, לא, לא, כי אחרי זה אני אסיים את הדיון ולא כולם מדברים, אבל שאלת, קיבלת תשובה, לא, אין בעיה, אז אחרי זה תדבר איתו, אני רוצה לשמוע את נציגת המשטרה, לא, אני מתנצלת, זה כבר 45 דקות, יש לי הרבה דוברים, שר שתכף מגיע וב־11:30 דיון נוסף לנהל.

מירב בן ארי: אז בבקשה, מי נציגת המשטרה, מי מדברת?

מירב בן ארי: גם משרד לבטחון פנים?

מירב בן ארי: כן בבקשה.

אפרת אלטהולץ: אז למעשה הדברים המרכזיים נאמרו על ידי מפקד מג"ב, אני רק אוסיף עוד שני היבטים נוספים, אחד, מבחינת האכיפה אנחנו רוצים להוסיף יכולת אכיפה מנהלית, אנחנו מנסים להוסיף יכולת אכיפה מנהלית לשוטרי מג"ב, ובמקרה של כניסה לשטח חקלאי שהם יוכלו לתת קנס בדומה לקנסות של הקורונה, כלי שאנחנו ביחד עם משרד המשפטים מנסים לפתח אותו.

מירב בן ארי: היום אי אפשר לתת קנסות.

אפרת אלטהולץ: היום לא ניתן, וזה ייתן להם עוד כלי אכיפתי במקום שהוא משמעותי, אנחנו עובדים על זה יחד עם משרד המשפטים, זה דבר אחד, דבר שני - - -

מירב בן ארי: הצטרף אלינו שר החקלאות, עודד פורר, הוא כבר לא חבר כנסת לצערי.

מירב בן ארי: ושרון אופק.

מירב בן ארי: אוקיי, אז רק אני נותנת לך רק לסיים את הנקודה ונעבור אליך.

אפרת אלטהולץ: דבר אחרון, נמצאת פה המנכ"לית של משרד החקלאות, אז זה בשיח בין מנכ"לי חקלאות ובט"פ.

מירב בן ארי: איך את מקדמת את הנושא של הקנסות?

אפרת אלטהולץ: ביחד עם משרד המשפטים אנחנו עובדים על זה ממש, בעצם הם - - -

מירב בן ארי: ואיפה זה עומד?

אפרת אלטהולץ: יש קושי להגדיר את העבירה הזאת של הכניסה לשטח החקלאי.

מירב בן ארי: כמה?

מירב בן ארי: את הקורונה אפשר להגדיר כעבירת קנס אבל כשגונבים זה אי אפשר?

אפרת אלטהולץ: אני אנסה להסביר, עבירת קנס צריכה להיות כזאת שהיא נעשית לעיני השוטר, היא שכיחה והיא קלה להוכחה, עכשיו, בעניין של כניסה לשטח חקלאי החוק אומר ששטח חקלאי זה יכול להיות כזה שמוכן לעיבוד, למשל דבר כזה שוטר שמסתכל האם השטח מוכן לעיבוד - - -

מירב בן ארי: ואם הוא לא מוכן לעיבוד וגנבו לו?

אפרת אלטהולץ: אבל אנחנו מנסים להגדיר את זה שזה ברור לעיניי השוטר שזה שדה חקלאי, ברור, ושגם ברור שמי שנכנס אליו הוא לא הבעלים, כלומר לא נדרשת פה סוגיה חקירתית, לא צריך לקחת את האדם שפלש לשטח ולחקור אותו, אם שני התנאים האלה יתקיימו יהיה ניתן לתת קנס, בדיוק אנחנו מנסים להגדיר את היסודות האלה של אפשרות מתן הקנס, לכן זה עבודה מורכבת.

מירב בן ארי: טוב, אנחנו, מכיוון שהוועדה הזאת מקיימת דיון על פשיעה חקלאית כמעט כמו משהו חמישה שבועות, אז אנחנו רוצים לבדוק, אנחנו נעקוב איפה עומד נושא הקנסות ואם צריך לסייע בחקיקה, גם חברי הכנסת יתגייסו לטפל בהם, הדרך הכי טובה היום זה לפגוע בכיס - - -

שמחה רוטמן: למה זה תנאי של עיני השוטר, סליחה?

מירב בן ארי: זה עבירה מנהלית.

שמחה רוטמן: באמת?

שמחה רוטמן: כל העבירות המנהליות בתחום הבנקאות הן נעשות לעיני השוטר?

שמחה רוטמן: בניירות ערך נעשות לעיני השוטר או שאחר כך מוצאים הוכחה?

שמחה רוטמן: מצלמה ועושים.

אפרת אלטהולץ: לא, זה עבירה מנהלית במובן הזה שזה ברירת משפט, נותנים לו קנס במקום, שאם הוא לא רוצה הוא הולך לבית משפט, זה לא עבירה מנהלית מהסוג שאתה חושב.

שמחה רוטמן: למה לא - - -

מירב בן ארי: הבנתי, סליחה רגע, הבנתי את הנקודה, אנחנו נעקוב אחריה ואם זה לא יתקדם אנחנו נביא את זה בחקיקה, הבנתי.

אפרת אלטהולץ: זה לא מצריך חקיקה, זה מצריך בעצם, בדיוק.

אפרת אלטהולץ: דבר אחרון, בשיח בין מנכ"לי חקלאות ובט"פ מנסים לראות אם אפשר לעזור במרכיבי בטחון ליישובים, זה משהו שבעבר - - -

מירב בן ארי: היה פה עם דודי אמסלם, הייתי פה בכנסת הזאת.

אפרת אלטהולץ: נכון, נכון, אז אנחנו רוצים להחזיר עטרה ליושנה, בשיח בין המשרדים - - -

מירב בן ארי: כמה כסף זה היה אז?

מירב בן ארי: אנחנו היינו אז.

אפרת אלטהולץ: 30 ומשהו מליון אם אני זוכרת נכון.

מירב בן ארי: אתה זוכר את זה?

קריאה: זה לא היה דרך חקלאות.

מירב בן ארי: זה היה דרך וועדת הפנים של הכנסת שהיתה אחראית על בטחון פנים וזה היה כסף שכאילו חד פעמי.

אפרת אלטהולץ: נכון.

מירב בן ארי: תודה רבה.

מירב בן ארי: בבקשה, אדוני השר, עודד פורר.

עודד פורר: תודה.

עודד פורר: תסלחו לי חברי הכנסת האחרים, הכי כיף לי לבוא לוועדה של מירב.

מירב בן ארי: ברור.

עודד פורר: אנחנו חברים כבר כל כך הרבה זמן פה, ונלחמנו בזה בכל כך הרבה כובעים אחרים שהיינו, אז אני חושב שיש פה הצטרפות של מקרים חיובית, גם מכיוון הממשלה, גם מכיוון הוועדה שאת מנהלת, שנוכל לדחוף את הנושא הזה קדימה, כי פשיעה חקלאית מדברים על זה הרבה זמן.

עודד פורר: זה לא נושא ששמעו עליו פעם ראשונה השנה, זה נושא שמכירים אותו כבר הרבה מאוד שנים, וכבר הרבה מאוד שנים, תסלחו לי, הוא הגיע לרמה של הזנחה פושעת, ובניהול הכוחות, במרחב המשימות נתנו לדבר הזה לצמוח ולגדול עד לרמה שהחקלאי מצא את עצמו עומד לבד בתוך האירועים בלי שיש לו למי לפנות.

עודד פורר: אני הגדרתי עם הכניסה שלי למשרד את זה כאחד היעדים המרכזיים שהמשרד צריך לטפל בו, וכשאני אומר את זה המשרד אני מתייחס גם למשרד החקלאות ופיתוח הכפר וגם למשרד לפיתוח הפריפריה, הנגב והגליל.

עודד פורר: אני, היתרון שאני כשר בשני המשרדים האלה יודע לתכלל פה ולהביא את שני המנכ"לים האלה לשיתוף פעולה גם תקציבי וגם ביצועי - אני חושב שהוא חסר תקדים והוא משרת את המטרה, וזאת הפעם ראשונה שיושב פה מפקד מג"ב שהם מקבלים, את יודעת, בדרך כלל הם באים - - -

מירב בן ארי: כן, הוא היה מופתע.

עודד פורר: פתאום אומרים לו, תשמע, אני אמרתי לא מעניין אותי, אי אפשר לספר שאתה רוצה להילחם בפשיעה החקלאית אבל משאבים אף אחד לא רוצה לשים, אף אחד לא רוצה להקדיש לזה משאבים, לא נילחם בפשיעה החקלאית בלי לשים משאבים, אנחנו עשינו כצעד וכטאקט ראשון, ואני מצפה גם שהמשרד לבטחון פנים יצטרף ויוסיף גם הוא עוד משאבים נוסף על מה ששמים, ואנחנו שמנו קודם כל בלי תנאי, שמנו 3.1 מליון שקל עם התחייבות של משמר הגבול להקים בסיסי מתנדבים, אחד מחוז צפון אחד מחוז דרום.

עודד פורר: כשאנחנו אומרים, זה לא מתנדבים כאילו אוקיי, חבר'ה יבואו, המשמעות היא שיש כמו שבמשטרת התנועה יש הרבה מאוד מתנדבים, בתחומים אחרים, מגיע עם מדים, עם ציוד של מג"ב, עם יכולות של מג"ב, עם יכולת וסמכויות אכיפה, זאת משמעות דרמטית מבחינת המענה לשטח, אבל יש פה מכלול גדול מאוד של בעיות שאנחנו נצטרך לטפל בהן, ופה אני רוצה גם את העזרה שלך, אחד הדברים שאנחנו זיהינו זה שכל אירוע מטופל, בגלל שנוגעים בו כל כך הרבה גורמים בלי איזה שהוא סדר אירוע ברור ונהלים שהם ברורים.

עודד פורר: הרי בסופו של דבר כשאנחנו מדברים על עבירה של פשיעה חקלאית היא עבירה של הפשיעה הפלילית, גניבה, הסגת גבול, היא עבירה על חוקי צער בעלי חיים ששם הפיצוח, שזה יחידה שנמצאת אצלי במשרד החקלאות אחראית, היא עבירה שנוגעת לפגיעה באיכות הסביבה ששם נכנסת הסיירת הירוקה שנמצאת תחת המשרד להגנת הסביבה עם רשות הטבע והגנים, מכלול של נושאים שנוגעים בכמה משרדים.

עודד פורר: והטעות היא שבסוף מי שעשה את העבירה של הפשיעה החקלאית יקבל דו"ח או כתב אישום על הסגת גבול או על גניבה בלבד.

עודד פורר: צריך לקחת, וכתבי האישום האלה צריכים להיות כתבי אישום משמעותיים, כי אם אתה נכנס לבית משפט עם כתב אישום על גניבה או על הסגת גבול או אתה נכנס עם גניבה, הסגת גבול, פגיעה בצער בעלי חיים, פגיעה באיכות סביבה - - -

שמחה רוטמן: והלבנת הון, יש אנשים שחיים מזה.

עודד פורר: והלבנת הון, אתה נמצא באירוע דרמטי אחר ולשם אנחנו מכוונים.

עודד פורר: אנחנו חייבים תוך זמן קצר לייצר ספר נהלים על התמודדות ופעולות בהגעת תלונה על פשיעה חקלאית.

עודד פורר: אנחנו מלווים, היועץ שלי ניצן עושה את זה ברמה סיזיפית, כי אמרתי חקלאי שפונה אלינו מקבל ליווי, כי אני באמת חושב שגם הסימון לשטח, לפושעים צריך להיות כזה שחבר'ה, אנחנו מרכזים מאמץ פה, מישהו שעושה עבירה של פשיעה חקלאית אנחנו לא נוותר ולא נרפה, ונבוא עוד פעם ועוד פעם ועוד פעם, זאת מלחמת התשה שאנחנו חייבים לנצח בה ואנחנו חייבים לנצח בה בכל הכלים שעומדים לרשותנו, אנחנו צריכים ביחד, ויכול להיות שהשולחן הזה הוא השולחן המתאים, יכול להיות שזה יהיה שולחן בין משרדי שידווח לך על ההתקדמות אחת לתקופה, לייצר ספר נהלים על פעולות בין משרדיות שחייבות לקרות איך שמגיעה התלונה.

מירב בן ארי: אני רוצה לשאול אותך, האם החוק היום מגדיר היטב את הנושא של פשיעה חקלאית ממה שאתה רואה?

מירב בן ארי: האם החקיקה טובה, או שהפיזור של כמה משרדים פוגע, אם יש משהו מבחינת חקיקה.

עודד פורר: אני חושב שאני לא הייתי רץ לחקיקה, תמיד יש דברים שאפשר לתקן בחקיקה, אני לא אומר, יש דברים שאפשר לתקן צריך לתקן אותם, אבל אני באמת חושב שאנחנו היום, אני אומר את זה אנחנו, הממשלה, לא ניצלה ולא מנצלת את הכלים שיש לרשותה, יש לנו כלים, צריך לדעת לתכלל אותם, צריך לדעת לתעדף אותם, אז הנושא למשל, הנושא של אמצעי בטחון ביישובים, בסוף זה שאני אציב מצלמה זה לא מספיק כי צריך מישהו שיסתכל על המצלמה הזאת וצריך מישהו שיעקוב אחרי הדברים ושיהיה מוקד רואה ושיהיו את כל הכלים האלה זה צריך לבוא בכמה וכמה אספקטים, חלק ממתנדבים בשטח, חלק מפעולות של שוטרים ופקחים, וחלק גם מהאצלת סמכויות נוספת גם לפקחי הרשויות המקומיות.

עודד פורר: יסלחו לי ראשי המועצות האזוריות, אני יודעת שיש גם שיטור מועצתי - - -

מירב בן ארי: מועצתי, כן, יבוא בשבוע הבא הצו של - - -

עודד פורר: אני משתף פה, אני גלוי, אני לא מסתיר את זה, אני משתף פה גם בלבטים שלי, בסוף ראש מועצה אזורית יש לו שיטור מועצתי, למה הוא ידאג?

עודד פורר: הוא לא ירצה שיהיו פריצות ביישובים, משהו שצריך להילחם בו.

עודד פורר: הפשיעה החקלאית לא תהיה אצלו, זה ששרפו טרקטורים, הרי תמיד מה הבעיה עם הפשיעה החקלאית?

עודד פורר: כאילו אין בה נפגעים בנפש.

עודד פורר: שרפו את הטרקטורים, שרפו את השדה, גנבו את הפרות, מי יש לו ראש לזה, אנחנו פה, בסוף כל אחד רוצה לשמור על הבית שלו, ולכן אני לא פוסל, אני חושב שהמועצות האזוריות הן שותפות חשובות פה, צריכה להיות פה הגדרה מאוד מאוד ברורה שאנחנו צריכים להילחם בפשיעה החקלאית.

עודד פורר: אני לא מוריד מהצורך להילחם, למשטרת ישראל ברוך השם יש מספיק משימות, גם בפשיעה הפרטית, אבל כדי להילחם בפשיעה החקלאית צריך לייצר פה שיתופי פעולה משמעותיים, למשטר הגבול, למג"ב יש כלי ואמירה חשובה מאוד בעניין, אני חייב לומר שגם שינוי המדיניות שהוביל המפכ"ל פה אני מברך עליה, הרי הכניסו את שוטרי מג"ב לתוך התחנות, מה שהיה פעם השיטור הכפרי, זה, החליט להוציא את זה, אני חושב שזה נכון, כי בסוף תמיד מפקד התחנה ברמלה לא ייתן תיעדוף לפשיעה החקלאית במועצה אזורית גזר, יש לו מספיק צרות ברמלה, ופה אנחנו, אני בא להילחם בפשיעה החקלאית, צריך להילחם בפשיעה החקלאית, על זה צריך לשים דגש, אני הולך להקים ועדה בין משרדית בתקופה הקרובה שתגבש את ספר הנהלים הזה, חשוב לי שזה יהיה בשיתוף הוועדה שלך, אני חושב שזה צריך להיות עם דיונים פה שצריכים לבוא כולם ביחד ולתת דין וחשבון קודם כל לציבור, כי פה נותנים דין וחשבון לציבור, פה זה לא דיון שאנחנו, פה נותנים דין וחשבון לציבור, יבואו פעם בשבועיים שלושה, מבחינתי תוך 60 יום אפשר לגמור את ה- - -

שמחה רוטמן: איפה חברות הביטוח באירוע, אני זוכר שבנושא גניבות רכבים עשו שת"פ עם חברות ביטוח והמשטרה כדי לצמצם גניבות רכבים, יש איזה שהוא שת"פ כזה על פשיעה חקלאית?

מירב בן ארי: בוועדה הבין משרדית יהיה לך גם את האוצר?

עודד פורר: בוודאי.

עודד פורר: אגב, לאוצר יש גם יכולות אכיפה, גם אצלו יש - - -

אופיר סופר: אני רוצה רגע להתייחס, קודם כל---

מירב בן ארי: אוקיי, רגע, סליחה, סליחה, יש סדר.

אופיר סופר: אני לא כל יום מברך את השר.

עודד פורר: לברכות אני נשאר.

מירב בן ארי: אל תדאג, אתה תברך, יש לך, אני רוצה רק חברי כנסת.

אופיר סופר: שר הבט"פ יצא בדיון הקודם.

מירב בן ארי: לא לא לא, אל תדאג, השר הזה וגם שר הבט"פ כולם מגויסים לאירוע של הפשיעה החקלאית, אוקיי, אבל בסדר, האמת שתורך אופיר, ואחרי זה ענבר.

עודד פורר: רק חשוב לי לומר מילה מירב, להגיד תודה לשר הבט"פ, יש שיתוף פעולה איתו, ישבתי איתו, פניתי אליו, אנחנו בשיח טוב, אני חושב שאחד הדברים החשובים פה זה היכולת של השרים לשתף פעולה.

עודד פורר: יושב פה גם ארגון לא ממשלתי, ארגון השומר החדש, הם עושים עבודה מבורכת, אני חושב שגם פה אסור להתעלם גם מכל מה שקורה בחוץ, צריך לקחת את כולם ביחד ולראות איך אנחנו עושים שיתוף פעולה.

מירב בן ארי: נכון, רגע, חברי הכנסת רק רוצים, אבל ממש בקצרה כדי שהוא, בבקשה, סופר, ותהיה קצר שגם ענבר.

אופיר סופר: טוב, יהיה קצר, בדרך כלל זה קצר, אולי הפעם אני אאריך, קודם כל בגלל שהשר הזכיר קודם כל את ארגון השומר החדש, אני רוצה לומר שהדבר הכי טוב שקרה לסוגיית הפשיעה החקלאית הוא ארגון השומר החדש, גם שהוא העלה את הנושא לסדר היום וגם הפעילות שלהם בשטח שהיא מחוץ לקופסא ויותר יוזמת, ולפעמים כשאני נוסע בכבישי הגליל ואני רואה את העמדות שלהם עם הדגל אז ליבי מתמלא גאווה בזה שיש היום אזרחים כאלה טובים עם יוזמות כל כך טובות ושעוסקות בסוגיות החשובות.

אופיר סופר: אני אמרתי בעבר, אני אומר גם עכשיו, שני ערוצים אנחנו צריכים בכלל לגבי סוגיית בטחון הפנים, אבל ספציפית לגבי הפשיעה החקלאית, ערוץ אחד זה הנושא של הנוכחות המשטרתית, של הכוח אדם, בסוף יש לנו שמיכה קצרה, ואנחנו כל פעם לוקחים את השמיכה הקצרה הזאת, מגלגלים אותה מהנגב לגליל, מהחקלאי לפרוטקשן, מהפרוטקשן לערים המעורבות, מהמעורבות לאל אקצא וכל מיני דברים כאלה, ויש פה סוגיה, לצערי אני ביקשתי דיון מהיר והוא נדחה השבוע ואני אבקש אותו שוב פעם, שעוסק בכל הסוגיה של, את אמרת את זה כך, אבלה, הירידה במוטיבציה בקרב שוטרי ישראל, מוטיבציה לגיוס, סוגיה שהיא נמצאת על הפרק, אני שומע מספרים דרמטיים - - -

שרון רופא אופיר: עומדים בתור אתה מתכוון.

אופיר סופר: אנשים שמשתחררים, פחות ממשמר הגבול אבל יותר מהמשטרה הכחולה, יס"מ וכולי, זו סוגיה שצריך לעסוק בה.

מירב בן ארי: נעסוק בה, תגיד לי מה לפורר, כי פורר צריך ללכת וחשוב לי - - -

עודד פורר: מחכה לברכות.

מירב בן ארי: כן, הוא מחכה לברכה שהבטחת לו.

אופיר סופר: בעניין הזה אני חושב שבאמת היצירה של תוספת כוח אדם בהקשר הזה של הפשיעה החקלאית היא מבורכת, היא חשובה, והיא משמעותית, יחד עם זאת אני אומר שהערוץ השני שצריך להגיע איתו בסוף זה הענישה, אין בסוף פטנט אחר, אנחנו יודעים ששם יש לנו בעיות קשות בהקשר של בסופו של דבר שדברים נסגרים בעסקאות טיעון, הרבה פעמים דיווחים לא מגיעים, אני מזכיר שבדו"ח, דו"ח המ"מ שביקשתי לפני כחצי שנה ועסק בסוגיית הפשיעה החקלאית, אנחנו יודעים שאנשים לא מדווחים כי הם בסוף לא מאמינים בהרתעה ולא מאמינים שאנחנו יכולים, שמשטרת ישראל, שמדינת ישראל תעשה את מה שצריך בעניין הזה, בסוף אנחנו מדברים על מערכת המשפט, אני כן כידוע לכם מקדם את החוק שאת חתומה עליו גברתי, אני בשיח בעניין הזה עם שר המשפטים ואני מקווה שכבר בשבוע הבא אנחנו נקדם את זה, אני אומר לכם כי אתם יושבים בקואליציה, וגם אתה היית שותף לנסות לקדם את החוק בסיבוב הקודם, אני מצפה שכן תהיה תמיכה בכל מה שקשור להחמרת ענישה בעניין הזה, זהו, תודה רבה, תודה על הקשב.

מירב בן ארי: תודה, תודה, אנחנו תמיד מקשיבים.

מירב בן ארי: אתה צריך ללכת?

שרון רופא אופיר: כן, אנחנו צריכים לרוץ לחינוך פשוט, היום המיוחד כאילו התבטל אבל הוועדות נשארו.

עודד פורר: תודה.

מירב בן ארי: תודה, תודה רבה השר פורר.

מירב בן ארי: כן, חברת הכנסת ענבר בזק.

מירב בן ארי: גם התייחסות לדברים של פורר.

ענבר בזק: רציתי לברך את השר, הוא יצא, אז אני---

מירב בן ארי: ניצן, תגיד לו שענבר בירכה, בסדר?

ענבר בזק: אני אברך אותך, את יו"ר הוועדה, מירב בן ארי, על הדיון החשוב שזה כבר דיון נוסף בנוסף לדיון של חבר הכנסת סופר ואני יזמנו לפני מספר שבועות, אני רוצה להתייחס למה שאת אמרת על האכיפה המנהלית, את דיברת על מג"ב, אני רוצה לבקש, לשאול, אם אפשר להוסיף גם סמכות אכיפה מנהלית לרב"שים ולרבש"צים כי הם אלה שנמצאים בשטח - - -

מירב בן ארי: לכל שוטר.

שרון רופא אופיר: אז אני הגשתי הצעת חוק.

ענבר בזק: רגע, תנו לי לסיים את השאלות ואז תענו, בסדר?

ענבר בזק: אז קודם כל רב"שים ורבש"צים אני מקבלת גם הרבה פניות עם תמונות שהם יוצאים, רואים אותם בשטח, זה אנשים שלרוב באמת נמצאים בשטחים ופוגשים את העבריינים ראשונים, לא רק, דובר פה על גניבת פרי, יש תופעה מאוד מאוד נפוצה של רכבי שטח, כל מיני ארזידרים וטרקטורונים שנוסעים ועושים נזק מאוד גדול בשטחים, ואת דיברת על זה שצריך לתפוס את העבריינים בפועל, אז אני רוצה לוודא שזה לא רק שרואים את הבן אדם קוטף את הפרי או נוסע עם הטרקטור, אלא גם אחרי זה שרואים את הרכב עם הפירות בתוכו, בתוך שטח זה הגיוני שהפירות לא נכנסו ככה לרכב מרצונם.

ענבר בזק: וחבל שהשר יצא כי אני רציתי לבוא ולשאול אותו על נושא של קרן פיצויים, כי אנחנו יודעים מהדיון הקודם שמעל 70% מהתיקים בעצם נסגרים בהיעדר עבריין, לא מוצאים את העבריין, אז החמרת ענישה אז יופי ותוספת תקנים זה יופי, אם נצליח להוריד את ה70% ל50% זה יהיה מדהים, הישג מדהים, עדיין יש לנו הרבה מאוד מקרים שהעבריין לא נתפס, איפה זה עומד הפיצוי לחקלאים, מדובר, ושוב, אני חוזרת לדברים שנאמרו בדיון הקודם, לפעמים מדובר בנזקים של מאות אלפים ועד אפילו מעל מליון שקלים שהחקלאי הבודד לא יכול לעמוד בהם, בעבר היתה קרן פיצויים במשרד החקלאות, רציתי לשאול, אז אני מקווה שיעבירו לו את השאלה, אם יהיה דיון נוסף בנושא נקבל תשובה על זה, תודה.

מירב בן ארי: תודה רבה, ענבר, חברת הכנסת שרון רופא אופיר, בבקשה גברתי, גם ציינתי בתחילת הדיון את היום ואת הכל, שתדעי, לפני שהגעת.

שרון רופא אופיר: אז תודה גברתי יושבת הראש ואני מתנצלת בפניכם על האיחור, אמנם היום החשוב הזה בוטל בגלל הנחיות הקורונה, אבל כן התעקשנו לקיים את הדיונים בוועדות ואני מאוד מעריכה את זה שהסכמת לקיים את הדיון.

שרון רופא אופיר: אני מגיעה לכאן מדיון בוועדת כלכלה, ובוועדת כלכלה אמרתי שחקלאות זה ציונות, וציונות זה חקלאות, והרבה מאוד שנים לא דיברו על, לא שמו את החקלאות בליבת הקונצנזוס הישראלי, אם אני מדברת כאן בוועדה לבטחון פנים הרי שלאורך שנים התייחסו לפשיעה החקלאית כפשיעה חקלאית, שבוא נשים אותה רגע במדף בצד, למרות שיחידות טובות ורבות דוגמת יחידת ארז שהוקמה בשעתו, ומג"ב שעושה עבודה מצויינת ומשטרה כחולה וארגון השומר החדש, היו הרבה מאוד גופים שפעלו בשטח, ממשלות ישראל לא נתנו לזה את המקום שראוי לתת לזה.

שרון רופא אופיר: ואם אנחנו מתייחסים לחקלאות כציונות הרי פשיעה חקלאית זו מלחמה שפוגעת בנו כמדינה, היא פוגעת בציונות, זה טרור, פשיעה חקלאית היא מלחמה חקלאית, ככה אני מתייחסת לזה, ואם זו מלחמה חקלאית הרי שכשיוצאים לקרב, ואני לא נלחמתי בקרב, הייתי בתור חיילת סמלת מבצעים שישבה בחמ"ל וקיבלה את הדיווחים מהקרב, אבל כשיוצאים לקרב אם אני לא טועה יש תו"ל, יש תורת לחימה, איך יוצאים לקרב ואיך כל הכוחות עובדים ביחד בשטח ומי עובד עם מי ובאיזה סנכרון, ולאורך שנים הפשיעה החקלאית לא עבדה בסנכרון, וכמי שמכירה אותך מספיק שנים מירב ומעריכה מאוד את פועלך אני יודעת שהוועדה הזו ומכאן זו התורה שצריכה לצאת, צריכה לצאת מכאן תורה של תו"ל, תורת לחימה, מי עובד עם מי, מי הכתובת, איך יוצרים נהלים לטיפול כשאותו חקלאי נתקל באותו אדם שבה פעם אחר פעם ופעם אחת גונב לו את הטרקטור ופעם שנייה שורף לו את האדמות בשדה, וזה קורה בוואדי של נחל עמוד וזה קורה בפרדסים ובמטעים שבצפון הרחוק איפה שאת גרה חברת הכנסת בזק, וזה קורה בדרום, וזה קורה בשרון וזה קורה בכל מקום.

שרון רופא אופיר: אנחנו שנלחמנו במשך שנים עד שקמה מדינת ישראל על אדמות ישראל שגאלנו את האדמות שלנו צריכים לשמור עליהן, ואם אנחנו לא נייצר תורה אדוקה כזאת של איך עובדים ביחד - אני חושבת שאנחנו על ציר הזמן נאבד את מה שהצלחנו להשיג.

שרון רופא אופיר: ואני מברכת על הרוחות שנושבות היום בממשלה שקוראות לזה, על הדברים החשובים שאמר שר החקלאות, ואני חושבת, שאלת קודם על חקיקה, זה לא עניין של חקיקה, אולי צריך לעשות את זה דרך חקיקה, באמת לייצר איזה שהם עשרת דיברות לחקלאי ולכל הגורמים שעובדים ביחד כדי שיבינו מי עושה מה, אני בטוחה שככה נצליח להוריד את אחוזי הפשיעה החקלאית באורך דרמטי, תודה.

מירב בן ארי: תודה שרון, תודה על היום החשוב הזה שארגנתן, ונעשה יום הוקרה לחקלאים, זה יקרה.

ענבר בזק: ממש חשוב, ואני כל כך מתחברת לדברים שאמרת חברת הכנסת רופא אופיר, על הערך של חקלאות ובעיה, יש משהו באטמוספירה, באוירה הציבורית נגד חקלאים, ואני יכולה שוב לספר, לתת את הדוגמא של אותו רב"ש ששלח לי תמונות שהוא תפס, והוא תפס את הבן אדם על חם, הוא אמר לו מה שאתה עושה זה גניבה, אבל הוא אמר לו אבל אתם החקלאים גנבים אז אני יכול לגנוב ממכם.

ענבר בזק: יש משהו באוירה הציבורית, ואני עליתי גם לפני שבוע למליאה ודיברתי על עיתונאי שפגש אותי ושמע שאני מהשדולה החקלאית ואמר לי אתם מהרעים, זאת אומרת יש פה משהו באג'נדה הציבורית נגד חקלאים ואני חושבת שזה גם תורם לא ל, זה לא תורם לפשיעה הגדולה של השריפת טרקטורים, זה בהחלט תורם לסיפור הזה שאנשים מרגישים שהם יכולים להיכנס לפרדס ולקטוף אבוקדו - - -

מירב בן ארי: תודה, ענבר, ענבר, תודה, אני קלטתי את השעה, אני פה נהנית, אבל יש לי דיון על אהוביה סנדק ב־11:30, גם זה יהיה כיף, השומר החדש, בבקשה, יואל, סליחה, משרד בט"פ, סגל, אתה רוצה להתייחס למשהו?

מירב בן ארי: אוקיי, רק אני נותנת לו ואז אתם, אז ניר סגל, בוא תכיר שיכירו אותך, אתה יכול לשבת.

ניר סגל: טוב, שלום לכולם, שמי ניר סגל, בתפקיד שלי אני אחראי על הפשיעה החקלאית בבט"פ.

מירב בן ארי: אתה נכנסת לתפקיד.

ניר סגל: כן, נכנסתי לתפקיד לפני שבוע.

מירב בן ארי: בבקשה, אז בגלל זה ביקשתי שתקשיבו לסגל רגע, אני פגשתי אותו.

ניר סגל: שעצם זה שיש מישהו שם במשרד שהשר החליט שיישב שם זה מראה על הכובד ראש ועל החשיבות שהשר רואה בטיפול בפשיעה הזאת, אני רק יכול להגיד שאני מעריך שבשנת 2022 אלף יהיו מעבר לדיבורים גם מעשים וגם תוצאות, ואני מתחבר גם לדברים שאמר השר פורר ונפגשתי עם היועץ שלו השבוע, עם ניצן, לפגישת עבודה ראשונה, אנחנו נעשה הכל שתהיה פה עבודה משותפת גם במאקרו וגם במיקרו ואנחנו נשתף פעולה עם כולם, תודה רבה.

מירב בן ארי: מעולה, אנחנו רוצים לאחל לך הרבה בהצלחה ושהוועדה הזאת היא עבורך לכל דבר שאתה צריך, אנחנו כבר ישבנו ודיברנו, אבל תראה את המקום הזה לכל מקום שאפשר לקדם את הנושא של הפשיעה החקלאית ואנחנו נעבוד ביחד.

ניר סגל: תודה מירב.

מירב בן ארי: תודה לך, בבקשה, יואל, השומר החדש.

יואל זילברמן: יואל זילברמן מהשומר החדש.

יואל זילברמן: אני אגיד קודם כל תודה לוועדה ולשר וחברי הכנסת, למפקד מג"ב, גוזלן ואחרים שאנחנו בקשר, אני חייב להגיד שאני מרגיש שיש לי קילומטרז' באמת ארוך עם לא מעט אנשים פה ויש לי גם קילומטרז' לא קצר בשטח, אתמול הייתי אצל אבא שלי בשטח עד שתיים עשרה וחצי בלילה, ככה בחילופים איתו תוך כדי אני פוגש שלושה צעירים לא רחוק מהעדר בקר שלנו.

מירב בן ארי: איפה רק השטח?

מירב בן ארי: שנדע.

יואל זילברמן: מושב ציפורי בגליל התחתון, עמק יזרעאל, ורמת התעוזה והשפה וצורת הדיבור היא פשוט לא יאומן, איזה קפיצה, איזה שינוי ברמת התעוזה, אני אגיד שאני חושב שיקרו דברים מאוד מאוד חשובים, מה שהשר עשה פה עם התקצוב זה מאוד מאוד משמעותי, המהלכים שקורים עם משמר הגבול של הרחבת יחידות צפון דרום, אני מקווה שבקרוב זה יהיה גם חוף וירושלים וכן הלאה, זה מאוד מאוד משמעותי, ואני אגיד רק ככה שוב פעם, אני לא רוצה לקלקל את החגיגה, אני חושב רק להגיד ככה בצורה עדינה, אנחנו מרגישים שותפים, עם מפקד מג"ב אנחנו מדברים באופן סדיר, אני חושב שגייסנו למג"ב לפחות 400 מתנדבים בשנה האחרונה שאנחנו מכספי ציבור, תרומות, עבדנו כדי לגייס אותם והעברנו אותם לתוך המערכת של מג"ב ומשם בעצם זה בהובלה מלאה שלהם ובאחריותם.

יואל זילברמן: אני חושב שהמשרד לבטחון פנים עוד לא הבין את הערך של מה שעוד יכול להיווצר כאן בין חברה אזרחית לבין הארגון, אני מקווה שזה עוד במעלה הדרך זה ישתפר, אני אגיד את הדבר הפשוט הבא, תראו, אני חושב שההתדרדרות בשטח שאנחנו רואים, אנחנו בינואר שנה שעברה אמרנו שאנחנו לקראת אירוע ענק, אמרנו את זה למשרד לבטחון פנים, היה שר אחר, עשינו על זה כנס פעם ראשונה בישראל, קראנו לזה המאבק לפשיעה בישראל, ב-15 למרץ שנה שעברה, זאת אומרת 2021, כלומר השנה, אנחנו גם אמרנו שאנחנו רואים דברים שלא נראו מעולם בהיקפים, קצב ההתדרדרות שאנחנו רואים זה שבחצי שנה ההתדרדרות של תחושת הבטחון באזורים בנגב, קחו נגיד את פתחת ניצנה, קצב ההתדרדרות בחצי שנה הוא כמו הקצב שהיה לפני זה בחצי עשור עד עשור ברמת הבטחון האישי, בירידת הבטחון האישי וברמת הנועזות של הפשיעה.

יואל זילברמן: שוב פעם, אני חושב שהבעיות פה הן מורכבות וגדולות, כן?

יואל זילברמן: כי כשמדברים על יחידת 6006 בצפון אז המקורות שלהם, התחמושת שלהם והרכבים שאיתם הם עושים את כל הפעולות שהם עושים קוראים בעצם, יוצאים מהשטחים הפתוחים, יש ערבוב מאוד מאוד גדול בין המרחב של השטחים הפתוחים החקלאים לבין הפשיעה הכללית שיש במדינת ישראל, זה שזור אחד בשני, אבל מי שמשלם את המחיר הגדול ביותר זה בסוף החקלאי בקצה בשטח כי השטח שלו בעצם הכי פרוץ ושם בעצם מתחילות הפעולות והפגיעות הן מאוד קשות ושאלו פה לגבי הביטוח, חקרנו לעומק את הסיפור של קנ"ת, תסתכלי בסעיפים הקטנים של קנ"ת, אין שום, זאת אומרת יש התייחסות לפשיעה, אין שום ביטוח לפשיעה חקלאית בהגדרה, אם זה לא אסון טבע אין דבר כזה שמישהו יהיה מבוטח, אנחנו באים ואומרים את הדבר הפשוט, באמת אני אומר את זה גם בצורה פשוטה.

יואל זילברמן: אני חושב שדבר אחד גדול קרה, הוא לא קיבל מספיק תהודה, זה קרה שבוע שעבר אני חושב, שהמפכ"ל אמר שהולכים להפוך את משמר הגבול לסוג של משמר לאומי, אני חושב שזה צריך להיות לא סוג של אלא משמר לאומי, אני חושב שבסוף ההכוונה שלנו מהצד האזרחי, אנחנו בסוף ארגון שבשנה האחרונה קרוב ל־90,000 מתנדבים ומאות שאנחנו מנסים להזרים למג"ב מתוך תפיסה הכי ממלכתית שיכולה להיות, מג"ב צריך להבנתנו להיות מחוזק בלפחות עוד 4,000 מודל משרתי מילואים, כי מה שקרה פה במאי האחרון, אוקיי?

יואל זילברמן: הוכיח את זה, לא צריך יותר מדיי הסברים, פעם היו צריכים להסביר, היינו צריכים פה שנים לבוא לכנסת ולספר פה בוועדות כמה צריך לחזק את משמר הגבול - - -

מירב בן ארי: לא, לא, אני חושבת שנכנסת קצת מאוחר, נכון?

מירב בן ארי: אז שתדע שהדיון שלי על נושא המילואים של מג"ב, אנחנו לגמרי שמה, אנחנו שמה ואנחנו נסייע למג"ב לתחזק את כוחות המילואים שלה בתקופה הקרובה.

יואל זילברמן: זה לא לתחזק את כוחות המילואים, זה לא לתחזק, זה להגדיל אותם ב-4,000-5,000 אנשים.

מירב בן ארי: להגדיל.

מירב בן ארי: חד משמעית.

יואל זילברמן: ו־3 מליון שקלים זה סנונית ראשונה דרמטית, הייתי רוצה לראות 300 ו-400 מליון, הארגון הזה צריך להתחזק, עכשיו, את צריכה להבין, מירב, היום יש לך חבלי ארץ שלמים, אוקיי?

יואל זילברמן: שרמת השליטה שם היא רופפת עד כמעט ולא קיימת, עכשיו, שוב פעם, זה ברור שלהכנס עם פלוגת מג"ב הם עושים שם עבודה מצויינת, אבל בסופו של דבר תסתכלו על הנתונים, קפיצה של 75% בכמות של החקלאים שלא מדווחים, אנחנו עושים סקר מייצג, כל שנה החקלאים מרגישים אי נוחות, כל חקלאי עובר לפחות אירוע פשיעה אחת לחודש, לפחות אחד, כלומר אנחנו מבינים שהמרחב הזה נמצא במצב מאוד מאוד קשה במצוקה ואני לא יכול לבוא בשום טענה למג"ב, כי בסוף, עכשיו יש אירוע ביהודה ושומרון או בירושלים זה ברור שהם הראשונים שייקחו אותם, אז גם הראשונים שצריכים לחזק אותם ולהרחיב אותם דרמטית זה הם, והיום הכוח שלהם הוא בעצם צריך לגדול בלפחות 4,000-5,000 איש בדגש על אותם מרחבים, המרחבים האלה היום פשוט נמצאים בחוסר מפחיד, זה בהקשר הזה, וכמובן אני חושב שצריך לחבר את זה, ופה אני חושב שהדבר שהכי חסר בוועדה הזאת אני לא רואה פה את אנשי הפרקליטות ואני לא רואה פה נציגים של---

מירב בן ארי: הם פה, הם פה, הם פשוט ב־zoom לדעתי.

יואל זילברמן: אז אני לא יודע איפה הם, אבל לדעתי משרד המשפטים והפרקליטות הם, בצוואר הבקבוק הם הבאים בתור.

יואל זילברמן: מפקד מג"ב דיבר על 50% מהתיקים שמגיעים, את צריכה להבין, רוב הצעירים שנתפסים, אוקיי?

יואל זילברמן: בסוף חוזרים עושים אותו דבר, זה אותם אנשים, אותן משפחות.

מירב בן ארי: כן, כן, אני אגיע אליהם גם אני מקווה.

יואל זילברמן: אין בעיה, אבל את צריכה להבין שזה צוואר בקבוק אדיר בתוך האירוע הזה שתוקע אותם בסוף.

מירב בן ארי: לגמרי.

מירב בן ארי: בסדר גמור, תודה רבה, ותודה רבה לארגון שלך על כל מה שאתם עושים.

מירב בן ארי: חבר הכנסת איתמר בן גביר, קצר, כי יש לך דיון ב־11:30.

איתמר בן גביר: קצר קצר, אני גם הגעתי באיחור אז גם לא שמעתי כאן את כל הדיון, אבל אני אגיד שני דברים שבאמת לדעתי הם חשובים.

איתמר בן גביר: קודם כל יישר כוח לך, אמיר, אני לא מכיר אותך באופן אישי אני חושב, אבל אני כן שומע על העבודה הנפלאה שאתה עושה מכל מיני ריקושטים וכיוונים, ובאמת אין מחלוקת על זה שאתה האיש הנכון במקום הנכון וברכות ויישר כוח.

איתמר בן גביר: אני כן אומר שהדיון כאן, ואני מקווה שדיברתם גם על זה, מאוד חשוב העניין הזה של הכוח אדם וכמו שיואל אומר להוסיף עוד מג"ב, שיראו בכל מקום, זה פנטסטי ונפלא.

איתמר בן גביר: אבל גם אם יש שוטרים בכל מקום, בסוף בסוף בסוף יש כאן שתי שאלות נוספות וזה עניין של דיני ראיות וסמכויות, ואני לא יודע אם התעכבתם על זה ואני לא יודע אם בתוכנית שמדברים עליה יש גם התייחסות לנושא הזה, הרי בסופו של דבר מג"ב זה לא תמיד כוח שערוך מבחינת דיני הראיות, לעומת משטרה כחולה ששם יש יותר הבנה, זה מסקר וזכרון דברים זה זכרון דברים, ולתפוס מישהו ולהוביל אותו עם קשר עין זה קשר עין, השאלה אם זה נעשה גם בנושא הזה של הפשיעה החקלאית, והאם יש הקפדה ואולי יותר רענון נהלים אצל כל שוטרי מג"ב שבאמת יבינו שבסופו של דבר ההתחלה, התפיסה בשטח, המניעה בשלב הראשון, אבל יש שלב שני של ראיות, של להביא לבית משפט, וכאן חייבים לחדד.

איתמר בן גביר: הדבר השני זה העניין של הסמכויות, וזה שוב, זה דבר שהוועדה כאן או אני יודע שמירב עובדת מאוד מאוד קשה וכולנו כאן בכנסת, אני לפחות גם, משתדל, הצעתי רק לפני שבוע חוק חסינות לחיילים ולשוטרי מג"ב שאירוע כמו שהיה לנו בשער שכם לא יוכלו לחקור אותם, לא יולו לחקור אותם, חד וחלק, כי בסופו של דבר מג"ב בשטח, השוטר בשטח, החייל בשטח מפחד מהמחלקה לחקירת שוטרים ומה יקרה ולכן מהססים וזה מוביל לסיכון חיי אדם, אז כמובן כמובן כמובן שאין חסינות מוחלטת ואנחנו בדיון עוד עשר דקות נדבר על אהוביה סנדק, ושם אני חושב שזה באמת, איך אומרים, יש גבולות ויש חריגים וצריך לשים אותם, אבל כן בהחלט אנחנו רואים כאן שהתפקיד שלנו זה לתת לכם גב כדי שתוכלו לפעול בפעילות הכל כך חשובה הזאת של גם פשיעה חקלאית וגם כל קו העימות שאנחנו נמצאים ורואים מה קורה.

מירב בן ארי: תודה חבר הכנסת בן גביר, דובי אמיתי, יו"ר האיכרים, הוא ב־zoom, דובי.

מירב בן ארי: שומע אותנו?

מירב בן ארי: אם לא אין לי זמן, חבר'ה, אנחנו ממשיכים.

מירב בן ארי: טוב, אני מתקדמת, סליחה, אמנון בארי, יוזמות אברהם.

מירב בן ארי: את דובי תנסו אחרי זה.

מירב בן ארי: אמנון פה?

מירב בן ארי: אין לנו זמן, אנחנו ממש בעשר דקות האחרונות.

מירב בן ארי: אז ננסה עוד פעם.

אמנון בארי: כן, הנה, אני כאן, אני כאן.

מירב בן ארי: בבקשה, אמנון, אחרי זה ננסה את דובי שוב.

אמנון בארי: תודה רבה.

אמנון בארי: גברתי, יש פשיעה חקלאית נגד חקלאים ותפקיד המשטרה להיאבק בה, אבל מבחינתנו ביוזמות אברהם זו תהיה טעות לתאר את הפשיעה הזאת במונחים לאומיים או לכנות את הפושעים טרוריסטים, ואני רוצה לומר שבדיוק באותה מידה זו תהיה טעות קשה למסגר את המאבק בפשיעה החקלאית במונחים לאומיים, זה לא שורש הבעיה והיא לא תיפתר בצורה כזאת אלא רק באכיפה משטרתית יעילה מתוך מענה לפשיעה פלילית, לפעילות פלילית, ושוב, תהיה טעות לגייס מתנדבים שהמוטיבציה שלהם היא אידיאולוגית, ואני שמעתי פה את יואל זילברמן, אני רוצה להגיד, כשהוא מדבר על העברנו 400 מתנדבים למג"ב הוא מדבר על 400 אנשים שיבצעו פעולת שיטור כשהמוטיבציה שלהם היא מוטיבציה אידיאולוגית ימנית לאומית וזה דבר מאוד לא בריא לכוח שיטור שהאתוס הבסיסי שלו הוא שיטור חסר פניות.

איתמר בן גביר: תגיד לי, אני חייב לשאול אותך משהו.

מירב בן ארי: איתמר, לא, לא, אני, אבל, אני צריכה לתת לו.

איתמר בן גביר: הבן אדם, אתה כל דיון כאן בא להגן על הפושעים, מה המטרה שלו כאן?

איתמר בן גביר: אני באמת שואל, הבן אדם מוזמן כמעט לכל דיון כאן, אני שואל, כל פעם הוא מגן על פושעים, על עבריינים, מה, מה המטרה שלו?

מירב בן ארי: איתמר, אני מבינה, אנחנו נתייחס, אני מבטיחה לך---

איתמר בן גביר: לא, שאני אדע, זה טוב דווקא - -

מירב בן ארי: אתה מודע, אתה מכיר, סליחה, סליחה, תמשיך ואני אגיד על זה, תאמין לי, אני מכירה את השומר החדש, אוקיי?

איתמר בן גביר: לא, אבל הבן אדם הזה יוזמות אברהם, תעקבי מירב, כל דיון שהוא בא - - -

מירב בן ארי: אז אני לא אתן לו לדבר בגלל שהוא ארגון שאני לא מאמינה באידיאולוגיה שלו?

איתמר בן גביר: לא, אני רוצה להבין מה תפקידו, הוא מגן על פושעים.

מירב בן ארי: תגיד לי, אתה חושב שאני מאמינה באידיאולוגיה של יוזמות אברהם?

מירב בן ארי: לא, אבל אני שומרת על הזכות שלו לדבר, מה, בגלל שאנחנו לא - - -

איתמר בן גביר: לא, זה מצויין גברתי יושבת הראש, ואני יודע שאת דמוקרטית, אבל אני רק שואל את מי הוא מייצג.

מירב בן ארי: אמנון, תמשיך, איתמר, מספיק בבקשה, חבר הכנסת בן גביר בבקשה.

מירב בן ארי: אמנון.

אמנון בארי: האנשים שמתלהבים מגופי שיטור אזרחיים של יהודים לא מבינים שיהיו גם יחידות מתנדבים של ערבים והדבר הזה פסול - - -

מירב בן ארי: אנחנו בעד אגב, אנחנו בעד, וגם בכבאות, נכון.

מירב בן ארי: בכל מקום שאפשר לעשות שיטור לאומי, בבקשה, אזרחי, סליחה, שירות אזרחי.

אמנון בארי: אנחנו, גברתי, אנחנו לא רוצים לראות גופי שיטור לא יהודים ולא ערבים, אלא גופי שיטור ממלכתיים, אנחנו רוצים שהמשטרה, משטרת ישראל חזקה וטובה ויעילה היא זאת שתיתן הגנה כולל מג"ב, היא זאת שתיתן הגנה - - -

קריאה: סתם מכפיש את מג"ב, במג"ב יש דרוזים, למה אתה מקשקש?

אמנון בארי: אנחנו לא רוצים, אנחנו מתנגדים לגיוס של מתנדבים שמונעים---

מירב בן ארי: חבל שאתם מתנגדים.

אמנון בארי: או לאומני, המשטרה צריכה ויכולה לגייס באופן ישיר מתנדבים שהמוטיבציה היחידה שלהם היא שמירה על חוק וסדר.

קריאה: נו, אז זה מה שעושים.

אמנון בארי: לא בשיתוף פעולה עם שום ארגון אידיאולוגי, בטח לא כמו השומר החדש, תודה רבה.

איתמר בן גביר: אשכרה נציג העבריינים במדינת ישראל, תמיד, אין דיון אחד שהוא לא בא ומרפה ידיים של או המשטרה או מג"ב או צה"ל.

מירב בן ארי: תודה רבה.

מירב בן ארי: תודה.

מירב בן ארי: אבל בשביל זה אתה פה, אוקיי?

מירב בן ארי: בשביל להגיב.

מירב בן ארי: תשמעו שנייה, הדברים שנאמרו אני לא מסכימה איתם בכלום, גם פעם שעברה, ויש לו זכות לדבר בוועדה, יש לו זכות, אני לא מסכימה, אני יש לי חבר ברמת הגולן שכרתו לו את כל המטע מנגו שלו רק מסיבה לאומנית, רק בגלל שהוא יהודי, ואם הוא לא היה שם כנראה שהוא לא היה חוטף שכל המטע, לא ביקשו פרוטקשן, שלושים שנה הוא נמצא איתם, אומר להם שלום שלום, יום אחד באו ואמרו לו אדוני, מטע לא יהיה לך במדינה הזאת, ולא ביקשו כסף אפילו, לא ביקשו, כל מה שרצו זה לעשות נזק, ואם לא היה כזה הליך מורכב במשטרת ישראל זו היתה פעולת טרור חד משמעית והוא היה גם מקבל פיצוי מרשות המיסים והסיבה היחידה שפגעו בו כי רק בגלל שיש לו מטע והוא יהודי, ולכן, ברור שיש כאן פשיעה וברור שאנחנו צריכים לחזק את מג"ב, אבל אתה לא יכול לבוא ולהגיד שהכל זה רק עניין של פלילי כי זה לא, כי יש מוטיבציה והמוטיבציה ברורה, יש לה דגל.

מירב בן ארי: אבל - - -

אמנון בארי: אבל לגייס אנשים שהמוטיבציה שלהם היא לאומית.

מירב בן ארי: שמה?

מירב בן ארי: מה זה לאומית?

מירב בן ארי: הם שומרים על המדינה שלהם.

איתמר בן גביר: ציונית! מה הבושה בציונות?

איתמר בן גביר: !

מירב בן ארי: תודה, תודה, שומרים על המדינה.

איתמר בן גביר: מה זה?

איתמר בן גביר: לך עם נטורי קרתא לאיראן.

מירב בן ארי: איתמר, זה חלק מהציונות, בבקשה.

מירב בן ארי: דובי, בבקשה.

דובי אמיתי: אני רוצה בבקשה לפתוח ברשותך באירוע שהיה לפני כשלושה שבועות באזור זכרון יעקב, שטח חקלאי, בשעה אחת בצהריים שני רעולי פנים מפוריידיס מגיעים לשטח חקלאי, פותחים באש עם אקדחים על רכב של חקלאי תוך כדי עבודה, 24 כדורים לתוך הרכב, איומים של החקלאי, נעצרים שלושה חשודים, אחרי 24 שעות החשודים האלו משתחררים, אני לא ראיתי את הפעולות של מג"ב באירוע הזה, ואני רוצה לומר לכם, התחושה שלי כמי שמסתובב בשטח היא קצת שונה ממה שהציג מפקד מג"ב, אני משוחח עם מש"קים, עם מב"סים, אני מנסה להבין מה המטרה, מה המשימה, מה המדדים, ולאן אנחנו חותרים ולאן אנחנו הולכים.

דובי אמיתי: זה מתחבר למה שיואל זילברמן מהשומר החדש מנגיש, ואנחנו מסתובבים כולנו בשטח, ואני מבקש ממך אם תסכימי או אם היית מסכימה שאני אהיה היועץ שלך, אני חושב שהמשימה שלך שאת עושה אותה עד היום בצורה נאמנה זה להגדיר לוחות זמנים שיציגו לנו לוועדה, שיציגו לך תוכנית סדורה גם של משרד החקלאות, של הבט"פ, גם של מג"ב למיגור הפשיעה החקלאית, הפשיעה הזאת מורכבת, מסתבכת ומסוכנת, התחושה שלנו היא תחושה שאנחנו בודדים בשטח, כמי שמכיר אותך הרבה שנים אני בטוח שתקבלי חלק מההמלצות שלי, ואני אעמוד לרשותכם ולרשותך וכולי תקווה שבאמת נחזיר את התחושה הזאת לקרב ציבור החקלאים, תודה.

מירב בן ארי: תודה, תודה דובי, בהחלט אנחנו, אני אגיד את זה בסיכום שלי, אבל אני מסכימה לגמרי עם כל מה שאמרת.

מירב בן ארי: עורך דין אפרת רונא, פורום קהלת.

מירב בן ארי: אפרת סונא.

עו"ד אפרת סונא: אין בעיה, תודה.

עו"ד אפרת סונא: אני אפרת סונא, אני עורכת דין בפורום קהלת, אנחנו למדנו קצת את הסיפור הזה של פשיעה חקלאית ואני חייבת להגיד שאני חושבת שכל מה שנאמר כאן זה בהחלט הכיוון הנכון, זאת אומרת כמו שכבר נאמר הסיפור הוא לא חקיקה, חקיקה קיימת, הבעיה העיקרית היא מוטיבציה, יכול להיות שיש בעיה בכוח אדם, אני לא יודעת, אני ראיתי שיש, בכלל יש תקנים ייעודיים לטיפול בפשיעה החקלאית במשטרה והם פשוט לא מאוישים, זאת אומרת, אני חושבת שברגע שאתה משדר לשטח שאנחנו נלחמים בנושא הזה ולשטח אני לא מתכוונת רק לעבריינים, אלא גם ובעיקר לגופי אכיפת החוק ולמערכת המשפט, אין איך להחזיר את אמון החקלאים למערכת חוץ מטיפול אינטנסיבי בכל מקרה ומקרה, זאת אומרת כמו שנאמר, יותר כוח אדם ויותר השקעה בכל תיק ותיק ואחר כך גם לדרוש ענישה מחמירה, ורק ככה חקלאים יבינו שיש מישהו שמטפל ושומע, ורק ככה יחזרו התלונות, זאת אומרת להגיד שהתלונות ירדו בחצי, אני מתנצלת, זאת בדיחה, הרי זה ברור שמשהו כמו 90% מהפשיעה פשוט לא מדווחת כי אין שום עניין לדווח אם לא קורה עם זה שום דבר, אז בהצלחה רבה לכולם.

עו"ד אפרת סונא: תודה רבה.

מירב בן ארי: תודה רבה, ולילך וגנר, משרד המשפטים, היא כאן וגנר ב־zoom?

מירב בן ארי: לילך וגנר, משרד המשפטים.

מירב בן ארי: היא פה או מהפרקליטות, מישהו מכאן?

מירב בן ארי: טוב, הם לא שומעים.

עו"ד עמוס דניאלי: אני נציג הפרקליטות בדיון הזה.

עו"ד עמוס דניאלי: יותר מדיי להתייחס למה שנאמר פה אין לי, אין לי להוסיף על דברי הקודמים.

מירב בן ארי: תגיד, אתה יודע כמה תיקים של פשיעה חקלאית נפתחו בשנה האחרונה, ב־2021?

מירב בן ארי: << אורח >> עו"ד עמוס דניאלי: << אורח >> אז כמו, שוב, כמו שאנחנו רואים בכל הדיונים האלה, ההגדרה של פשיעה חקלאית מבחינת הפרקליטות היא, אין באמת הגדרה למונח הזה, כי אם אתם מתארים אירועים של סחיטה באלימות או אירועים של אלימות או אירועים של ירי אז מבחינת הפרקליטות לא מדובר בפשיעה חקלאית, הגם שהקורבן הוא חקלאי.

מירב בן ארי: זה מה ששאלתי.

מירב בן ארי: אז אין לך הגדרה לפשיעה חקלאית היום מבחינת הפרקליטות?

מירב בן ארי: << אורח >> עו"ד עמוס דניאלי: << אורח >> מבחינתנו יש את מה שמוגדר הפשיעה החקלאית הקלאסית, שעליה ידבר מפקד מג"ב, שאלו עבירות של גניבת תוצרת או גניבת רכוש חקלאי.

מירב בן ארי: אוקיי.

עו"ד עמוס דניאלי: בפרקליטות צפון אנחנו מטפלים בתיקים האלה, אני יכול לומר שבערך שנה וחצי לא טיפלנו בתיק כזה.

מירב בן ארי: שנה וחצי לא טיפלתם בתיק של פשיעה מהמשטרה.

עו"ד עמוס דניאלי: לא הגיע אלינו תיק מהמשטרה, צריך להבין שהעבירות האלו הן לא עבירות בסמכות טיפול של פרקליטות.

מירב בן ארי: תגיד, אבל אם לא גונבים, רגע, רגע, אם לא גונבים אלא רק הורסים?

מירב בן ארי: רק שוברים, הורסים את כל המטע אז זה כאילו ונדליזם?

עו"ד עמוס דניאלי: אז אני אסביר.

עו"ד עמוס דניאלי: חוק סדר הדין הפלילי מגדיר - - -

מירב בן ארי: רגע, שניה, אני נותנת לך אמיר רגע אחריו.

מירב בן ארי: מה?

עו"ד עמוס דניאלי: חוק סדר הדין הפלילי מגדיר את החלוקת סמכויות הטיפול בין הפרקליטות לבין התביעה המשטרתית, עבירות של גרימת נזק---

מירב בן ארי: זה עבירות של יחידת תביעות.

קריאה: בדיוק.

איתמר בן גביר: רגע, רגע, עמוס, עורך דין דניאלי, זה לא מדוייק, כי אם אתם מכניסים את המניע הלאומני ובמקרים האלה יש מניע לאומני, אוטומטית זה הופך להיות כפל ואז זה כן במשמרת שלכם, השאלה היא אם אתם עושים את זה, ואם אתם לא עושים את זה השאלה למה, הרי בסופו של דבר המניע הוא לאומני.

מירב בן ארי: אין, אין את זה.

איתמר בן גביר: אז זה הבעיה.

מירב בן ארי: אין את זה.

איתמר בן גביר: זה בדיוק הבעיה.

עו"ד עמוס דניאלי: בן גביר, צריך ראיות לכל דבר.

איתמר בן גביר: נכון.

עו"ד עמוס דניאלי: ברגע שיגיעו לפתחנו ראיות שמדובר בפשיעה לאומנית נשקול להגיש את זה כפשיעה לאומנית.

איתמר בן גביר: ואין לכם ראיות?

איתמר בן גביר: המשטרה לא מספקת לכם ראיות שזה על רקע לאומני?

מירב בן ארי: בסדר, אני הבנתי את הבעיה.

איתמר בן גביר: מירב, זה כאן בדיוק הנקודה.

מירב בן ארי: הבנתי את הבעיה, אני כבר משמפקד מג"ב דיבר הבנתי את זה.

מירב בן ארי: אוקיי, בסדר, דניאלי, הבנתי את האירוע, תודה.

מירב בן ארי: ואחרון הדוברים כי אני חייבת לסכם, איתמר, אתה משוחרר, אתה יכול ללכת, כן כן, אני אבוא לשם, חבל, זה הדיון שלך, עדיף שאתה תהיה שם לפחות - - -

איתמר בן גביר: אני אתחיל כשאת תגיעי, מה זה הדיון שלי.

מירב בן ארי: ברור, אז אוקיי, אז בוא נשמע רק את אלון, אלון ביטון, מרכז השלטון האזורי, בבקשה, אלון, אלון הוא ראש תחום הבטחון של מרכז השלטון האזורי.

מירב בן ארי: אני שתי דקות.

מיכאל ביטון: תודה רבה, בנימה אישית אני רוצה להודות לך מקרב לב על כל ההובלה שלך של כל הדברים שקרובים מאוד מאוד לליבנו בחודשים האחרונים, זה דבר ראשון, דבר שני אני חייב להצטרף לחבריי, ליואל ולדובי אמיתי, ולהגיד שאנחנו ככה, אני כמי שעובד מול 154 קב"טים במועצות אזוריות, לא כולם רלוונטיים למשמר הגבול, אבל אצל כולם יהום הסער, אנחנו מרגישים בעין הסערה, בין הפטיש לסדן, קודם כל קב"ט ורבש"צ וכל הדברים האלה זה אדם שמתהלך בעולם הזה ללא גב.

מירב בן ארי: נכון.

מיכאל ביטון: הוא לא שוטר במדים והוא לא חייל במדים.

מירב בן ארי: אנחנו נטפל בוועדה הזאת גם בנושא של סמכויות שיטור.

מיכאל ביטון: זה מצב שהוא סופר בעייתי, היום לצערי אני אומר, אבוי לחקלאי שיגן על עצמו, אני אומר את זה טיפה קצת בציניות, אבל אני עומד מאחוריי כל מילה, ראיתי מקרים שהחקלאים שהגיעו עם הגנבים בזמן אמת לתחנות משטרה יצאו משם אחריהם, אחרי אותם שב"חים שלכאורה עבירה ראשונה שלהם וכולי.

מיכאל ביטון: בשבוע הבא אנחנו מקיימים במרכז השלטון האזורי ומשמר הגבול כנס חירום של פשיעה במרחב הכפרי, גם גברתי מוזמנת ודוברת וכולם פה מוזמנים, אני רק אגיד ששיטור מועצתי שכבוד השר פורר דיבר עליו, הוא עדיין משאלת לב, אין היום שיטור מועצתי באף מועצה.

מירב בן ארי: בסדר, זה אנחנו גם מטפלים.

מיכאל ביטון: הזמן והמרחב של הגעת כוח משטרה, בטח ליישובים החקלאיים הוא מאוד מאוד בעייתי, והפתרון בעיניי גם צריך להיות, החקלאים עצמם הם אנשים, הם אנשים שיודעים להגן על עצמם, משמר הגבול צריך לגדול לדעתי לא ב-4,000, ב8,000, אני לגמרי שם, אבל בהיעדר הסיפור הזה מחר בבוקר האנשים האלה, היום בערב האנשים האלה צריכים את המענה, לא בבוקר, זה כמו הגדר, בסדר, עוד שנה שנתיים שלוש תהיה גדר - - -

מירב בן ארי: לא, לא, הגדר אני, אתה יודע שבאירוע הזה אני חושבת שצריך לתת מענה עכשיו, מעבר לסגירת- -

עו"ד עמוס דניאלי: גברתי, אני חושב שהדבר הזה הוא אותו סיפור בדיוק, המענה המשטרתי, האזרחי, השומר החדש זה גוף שנתקלתי קדוש, אנשים שבאים על הזמן שלהם לסכן את החיים שלהם בלילה קר, כאילו, מה אנחנו רוצים יותר מזה?

עו"ד עמוס דניאלי: אם זה לא ציונות אז איפה יש ציונות?

עו"ד עמוס דניאלי: ולכן אני אומר, הדבר הזה חייב גם חליפה של סמכויות והגנה לאותם אלה שפועלים במרחב שהם לא שוטרים במדים וחיילים במדים.

עו"ד עמוס דניאלי: תודה, בהצלחה.

מירב בן ארי: תודה רבה.

מירב בן ארי: קודם כל אני אגיד לך שזה חשוב מאוד הכנס שאתם עושים בשבוע הבא, ואני גם אבוא וגם השר לבטחון פנים וגם שר החקלאות, וכל מקום שבו אפשר להעלות לסדר היום הציבורי את הנושא של פשיעה חקלאית אנחנו באירוע הזה ואנחנו נסייע לכם.

מירב בן ארי: אני רוצה לעשות סיכום של כמה נקודות שיהיו כאן, קודם כל זה דיון שני בנושא של פשיעה חקלאית, ויהיו כאן בערך משהו כמו כל ארבע חמישה שבועות יהיה דיון המשך, בדיונים הבאים אנחנו כל פעם מעלים עוד נושאים, היום ראינו את התוכנית של משרד החקלאות, באמת את הכסף שיושקע באותם מבנים כדי להכשיר, אבל צריך להגיד שגם המשרד לבטחון פים, ואני קיימתי שיחה הבוקר ארוכה עם תומר לוטן, המנכ"ל, הוא בעצם זה שישים שם את אותם מפקדים ובעצם ייתן את התקציב השוטף כדי לנהל את האירוע הזה, כי בסוף כוח אדם שצריך להחזיק אותו והאירוע הכי גדול הוא באמת להחזיק את כוח האדם.

מירב בן ארי: אני בנושא של המתנדבים, קודם כל אני מברכת את ארגון השומר החדש, אתם עושים עבודה מעולה ואנחנו מאחוריכם, הוועדה הזאת, והייתי אצלכם כבר בכנסת הקודמת וראיתי את העבודה שאתם עושים, וציונות היא דבר משמעותי וחשוב, אנחנו פה בוועדה מאחוריכם באירוע הזה.

מירב בן ארי: אני אמרתי בתחילת הדברים שלי, חקלאות זה משילות, זה ריבונות, חקלאי שנמצא בנגב, בגליל, המדינה חייבת לחזק אותו, אתם עושים עבודה מעולה אז תמשיכו, וכמובן מג"ב באירוע הזה שלגייס יותר ויותר מתנדבים, אני חושבת שאנחנו צריכים לחזק אתכם, ואני גם שמחה שהגעת לפה, אנחנו כוועדה נחזק את מג"ב, אחד, איתמר דיבר על החסינות, אבל קודם כל אנחנו נגן עליכם גם בפעילות שלכם בשטח, כי זה התפקיד של חברי הכנסת כאן, בטח לגבות את הלוחמים ששלחנו, אבל גם נעשה דיון עומק רציני עם הצבא ביחד עם וועדת חוץ ובטחון על הגדלת מערך המילואים של מג"ב.

מירב בן ארי: אני חושבת שזו משימה לאומית, אני חושבת שתמיד המשרד לבטחון פנים היה מין האח הקטן של משרד הבטחון, וזה לא נכון, זה לא נכון, ראינו מה היה כאן בשומר חומות בשבוע שעבר עם המסקנות, המשרד לבטחון פנים אגב, לא סתם הוועדה הזאת כזאת חזקה בכנסת, זה האירוע היום, כי היום אם לאנשים אין בטחון בתוך המדינה אז אנחנו בסוף ביום הדין זה רק יתפרץ ויגבר ויהיה הרבה יותר מסוכן ומורכב, ולכן אנחנו נתעסק במילואים, ואנחנו נעשה וועדה משותפת ונוודא את השיתוף פעולה עם צה"ל כדי לחזק את מערך המילואים, מבחינתי זו משימה לאומית חשובה.

מירב בן ארי: אמר כאן חבר הכנסת פורר שיש וועדה בין משרדית, זה חלק מהאירוע, השר פורר, סליחה, אני רגילה, השר פורר, זה יהיה כאן בוועדה, תוך כדי כתב לי גם היועץ הבכיר שלו שאת כל הדיונים של הוועדה הוא יביא לפה, לוועדה לבטחון פנים, ולכן יחד בטחון פנים וחקלאות יוודאו באמת שהוועדה הבין משרדית נותנת את אותה, מה שנקרא את אותן מסקנות, ומדווחים לציבור כדי שנבין, אז גם זה יהיה, אני הולכת להביא את השיטור המועצתי בשבוע הבא ביחד עם המשרד לבטחון פנים, לאשר את הפיילוט הזה, לתת לו גב מהוועדה, זה חשוב כל כך בעיניי, ולדאוג גם ב־2023 להגדיל את הפיילוט, שאני בטוחה, כל כך זקוקים לו אז נראה לי גם שהוא יצליח, אנחנו נעשה איזו שהיא עבודה לגבי הגדרה של פשיעה חקלאית בכלל בחקיקה כדי להבין איך אפשר להרחיב את היריעה ולהכניס עוד דברים שלצערי לא ממש נמצאים כיום.

איתמר בן גביר: גם הבעיה זה בפרקליטות, זה תקוע שם, אם הם לא מבינים שיש כאן איזה שהוא אירוע אז זה הבעיה, מג"ב יכולים לעבוד מליון שנה, אבל אם הם לא יבינו שזה אירוע שהוא לאומני.

מירב בן ארי: אוקיי, ולגבי הקנסות, אני רוצה שלדיון הבא תביא לי את האירוע הזה של הקנסות, איך אפשר לסייע כדי שכן יהיה קנס, כי העבירה על פגיעה בכיס, אנחנו רואים את זה גם בקורונה, גם במקומות אחרים, היא משמעותית מאוד.

מירב בן ארי: אני מודה לכולכם, אנחנו חייבים להמשיך לדיון הבא.

מירב בן ארי: תודה רבה, הישיבה נעולה.